Gaur egun gehienak adinean aurrera doaz, 80-90 urte inguruan dabiltza, eta orain arte ez dira jabetu egin zutenaren garrantziaz. Lan kontratua eduki bazuten ere, ahaztutako garaia da askorentzat, 13-14 urterekin hasi eta ezkondu bitartean baino ez zirelako lehiatu, zortzi-hamar urtez. Gainera, euren jarduna ez zegoen oso ondo ikusia ere, orduan ez zelako ohikoa emakumea etxetik kanpo aritzea. Beraz, erraketistak asko harritu ziren Arantxa Pereda galdezka joan zitzaienean. Pereda pozik dago orain, berandu bada ere, ezagutza aitortu zaielako egindako ikerketa lanari esker. Horren ondorioa da Emakumea eta euskal pilota erakusketa, eta pasa den urteko abuztuan partida bat jokatu zen Bilboko Esperantza frontoian erraketistak omentzeko.\nPasa den mendearen hasieran, Euskal Herrian neskak herriko pilotalekuan jolasten ziren. Ildefonso Anabitarte frontoi enpresariari bururatu zitzaion emakume haiek profesional bihurtzea. Horretarako, frontoien neurriak egokitu zituen, tenis erraketa eraldatu zuen larruzko pilotaz jokatu ahal izateko eta eskuz jokatzeko erabiltzen zen larruzko pilotaren pisua gutxitu zuen. Bera izan zen, halaber, partidak antolatzen hasi zena, neskatoak euskal herrietan erreklutatuz.\nErraketa jokoan ikasteko eskolak sortu ziren Eibar, Zarautz, Tolosa eta Errenterian. Sei hilabeteko ikastaroa egin eta berehala ematen zuten Madril edota Bartzelonarako jauzia, han baitzeuden modalitate horretan jokatzeko frontoi gehienak, hogei guztira. Joko honen urrezko garaian, 40 eta 50eko hamarkadetan, 300-400 erraketista aritzen ziren Espainiako estatuan, % 70-75 euskal herritarrak. Hala ere, ez zuten joandako guztiek iraun, oso gazteak izanik, gogorregia zelako beraientzat familiarengandik urruntzea. Gizonezkoek, berriz, ez zuten sekula erraketaz jokatu.\nGehienak euskal herritarrak izanik, pilotalekuetako gerenteak zein erraketistak, jokoak ez zuen arrakastarik izan Euskal Herrian, hemen indar handiegia zuelako gizonezkoek jokatzen zuten esku pilotak. Erraketaz bi euskal frontoitan baino ez zen jokatu: Bilboko Euzkel Jain (egungo Esperantza) eta Donostiako Grosen, 30 eta 40ko hamarkadetan.\nPartidak 30 tantotara jokatzen ziren, beti arratsaldez eta ia egunero. Jaialdia binakako partida batekin hasten zen eta ondoren jokatzen zen kiniela izeneko lehia, banaka elkarren aurka (zazpi pilotarik hasitako jokoan bat izaten zen garaile, kanporaketak jokatu ostean). Kontratuan hitzartuta zeukaten astean zenbat partida jokatu behar zituzten, eta irabazitako kinielak aparte kobratzen zituzten. Kiniela horietan egiten ziren apustuak, ez aurreko binakako partidan, eta dirutza handiak jokatzen ziren. Frontoi bakoitzak 40-50 erraketistaz osatutako koadroa zuen.\nGizonezkoak joaten ziren erraketisten partidak ikustera, batik bat militarrak eta politikariak, horiek zutelako apustuak egiteko dirua; baita boxeolariak, abokatuak eta toreroak ere. Frontoiak gizonezkoen bilgune ziren: bizartegia zeukaten, jatetxea, te aretoa, puruak erretzeko gela... Garai hartako gizonezkoentzat patxada ederrean egoteko lekuak ziren: izterra zertxobait erakusten zuen erraketariari loreak bota eta, batez ere, dirua jokatu. Horrelakoa zen garai hartako giroa pilotaleku haietan: desegokia emakume ikusleentzat.\nErraketa jokoa kirola zen, baina baita ikuskizuna ere. Deigarria zen emakumea frontoian ikustea eta jokoa, oso bizia eta dinamikoa. Erraketistek, lehiatzeaz gain, ikuskizuna ere eskaintzen zuten, ahalik eta jende gehien erakartzeko frontoietara. Kirolari profesionalak izan arren, neurri batean, artistak ere baziren. Gainera, Kuban eta Mexikon bost aldiz gehiago irabazten zuten, han tradizio handiagoa zegoelako. Eta izar moduan tratatzen zituzten: sari-banaketa guztietan egoten ziren, goi mailako eta kultur arloko afari eta festa guztietara gonbidatzen zituzten... glamour giroan bizi ziren, protagonista garaiko prentsan.\n1980an jokatu zen azken partida. Peredak dioenez, aurreko urteak zailak izan ziren euskal pilotarentzat: “Kirolzaletasunak aldatu egin ziren futbola indar handiz sartu zelako, lan eskubideen aldarrikapen garaiak hasi ziren eta Miamiko puntisten greba ere orduan izan zen. Gainera, krisiaren eraginez, apustuak gutxitu egin ziren”. Egoera horrek isla izan zuen erraketa jokoan ere.\nErraketariek momentu berezia bizi izan zuten 40ko hamarkadan, diktaduraren lehen urteetan. Eskubide asko bertan behera utzi edo mugatu ziren garaian, emakumeenak zer esanik ez. Moscardo jenerala zelarik kultur eta kirol ministroa, hark erabaki zuen kirola ez zela egokia emakumearentzat, beraren eginkizun nagusi eta ia bakarra (umeak edukitzea) galarazten zuelako. Hortaz, Moscardok erraketa jokoa desagerrarazi nahi izan zuen, baina ez zuen lortu, interes ekonomiko asko zegoelako tartean. Peredaren ustez, apustuengatik bultzatu zen erraketa jokoa, dirutza handiak mugitzen zirelako frontoietako kinieletan. Debekatu ezinda, Moscardok fitxa berriak egitea galarazi eta erraketisten gona luzarazi zuen, ia ezin jokatzeko moduan uzteraino. Baldintzak ez ziren samurtu urte batzuk igaro arte.\nEmakumea eta euskal pilota XX. mendean Espainiako estatuan eta Ameriketan erraketa jokoan aritu ziren emakume pilotari profesionalei buruzko erakusketa da. Bertan ikus daitezke erraketa jokalarien soinekoak eta Mercedes de Miguel diseinatzaileak egindako marrazkiak, jantziek izan zuten eboluzioa azaltzeko; jokalariek erabiltzen zituzten erraketak eta pilotak; haien lan kontratuak eta federazio-fitxak; pilotalekuetako egitarauak; apustuak egiteko kiniela txartelak; erraketa jokoari eta jokalariei buruzko prentsa artikuluak... Baita ikus-entzunezko bi ere, emakume horien 60 urte baino gehiagoko ibilbidea kontatzeko.\nGernikako Euskal Herria museoan bisita daiteke erakusketa hil honen 20ra arte, eta maiatzean Etxarri Aranatzen egongo da. Uda hasieran jarriko dute Bizkaiko Foru Aldundiaren Bilboko egoitzan, eta udazkenean Balmasedan.\nArantxa Pereda da Euskal Herria Museoak oso-osorik ekoitzi duen erakusketa honen komisarioa.


Hezkuntza Departamentuak COVID 19ren aurrean, Prebentzio eta Antolaketa Protokoloa aurkeztu du Haur Hezkuntzako lehen zikloko eskoletarako, 2020-2021 ikasturtean - Hezkuntza Departamentuak COVID 19ren aurrean, Prebentzio eta Antolaketa Protokoloa aurkeztu du Haur Hezkuntzako lehen zikloko eskoletarako, 2020-2021 ikasturtean - Dpto - Educación\nHezkuntza Departamentuak COVID 19ren aurrean, Prebentzio eta Antolaketa Protokoloa aurkeztu du Haur Hezkuntzako lehen zikloko eskoletarako, 2020-2021 ikasturtean\nHezkuntza Departamentuak COVID 19ren aurrean, Prebentzio eta Antolaketa Protokoloa aurkeztu du Haur Hezkuntzako lehen zikloko eskoletarako, 2020-2021 ikasturtean - Hezkuntza Departamentuak COVID 19ren aurrean, Prebentzio eta Antolaketa Protokoloa aurkeztu du Haur Hezkuntzako lehen zikloko eskoletarako, 2020-2021 ikasturtean - Dpto\nangle-left Hezkuntza Departamentuak COVID 19ren aurrean, Prebentzio eta Antolaketa Protokoloa aurkeztu du Haur Hezkuntzako lehen zikloko eskoletarako, 2020-2021 ikasturtean\nGimeno kontseilariak jakinarazi du Nafarroako ikastetxe eta udal guztietara igorri dela, eta haren funtzionamendua bizikidetza talde egonkorretan oinarritzen duela\nNafarroako Gobernuko Hezkuntza Departamentuak berariazko prebentzio eta antolaketa protokolo bat prestatu du COVID-19 delakoaren aurrean, Haur Hezkuntzako lehen zikloko ikastetxeetan 2020-2021 ikasturterako hezkuntza jarduera garatzeko. Ekimen hori Nafarroako Foru Komunitateko osasun-agintariek baliozkotu dute, eta gaur goizean aurkeztu dute Carlos Gimeno Hezkuntzako sailburuak, Nafarroako haur-eskoletara eta ikastetxe horien titular diren udaletara.\nDokumentuak lau agertoki aurreikusten ditu eta zehazten du osasun agintariek erabakiko dutela egoera batetik bestera pasatzea.\n1. egoera “normaltasun berria” deritzonari dagokio; kutsatzeko arrisku txikia du, eta kontrolatzeko gaitasun handia. Bertan, 2020-2021 ikasturtea Haur Hezkuntzako lehen zikloan garatzea planteatzen da, osasun-agintariek beste ziklo murriztaileago batera pasatu behar dela uste dutenean izan ezik, osasun-arriskua areagotu egiten baita.\nLau agertoki horietan, haurrekiko zuzeneko arreta mantentzea da helburua, ahal den neurrian. Hezkuntza Sailak aldagai horiek guztiak kontuan hartzeko egindako antolaketa-lana jaso du dokumentu honetan.\nProtokoloak zehatz-mehatz azaltzen du nola antolatu behar diren ikastetxeak “normaltasun berriaren” 1. egoeran. Bigarren agertoki batean, espazio komunak blokeatzea proposatzen da. 3. fase hipotetiko batean unitate berriak sortuko dira, eta 4. agertokiak zentroak erabat ixtea ekarriko du. Dokumentua osorik dago argitaratuta eta Hezkuntza Departamentuaren atarian kontsulta daiteke.\nIkastetxeen antolamenduari buruzko ohar orokorrak\nHauek dira ikastetxeen antolaketaren ardatz nagusiak:\n- Ez kutsatu.\n- Hezkuntza-arreta presentziala lehenestea.\n- Familien familia eta lana bateratzea, ikastetxeetako haurren hezkuntza eta arreta egokia bermatuz.\n- Ahal den neurrian, hezkuntza-sisteman parte hartzen duten sektoreen enpleguari eustea.\nBizikidetza talde egonkorrak\nHaur-hezkuntzako lehen zikloko ikastetxeen antolaketa “elkarbizitzako talde egonkorrak” direlakoetan oinarritzen da. Bizikidetzako talde egonkorrak eratzearen helburua da okupatzen dituzten pertsonak eta espazioak mugatzea, agerraldi bat agertzean, isolatuak izan daitezen, besteek zaintza eta alerta estuko sistemaren bidez funtzionatzen jarraitzen duten bitartean.\nTalde egonkorrak dira gela batean bizi diren haurrak, martxoaren 26ko 28/2007 Foru Dekretuan ezarritako gehieneko haur kopuruak eta haien hezitzaileak osatzen dituztenak. Praktikan, ikastetxeko gainerako talde egonkorretatik isolatuta egongo dira.\nHaur kopurua unitateko:\n- Urtebetetik beherako haurrentzako unitateak: 8\n- 1 eta 2 urte bitarteko haurrentzako unitateak: 12\n- 2 eta 3 urte bitarteko haurrentzako unitateak: 16\nIkastetxearen antolaketa beharrak hala eskatzen duenean, adin desberdinetako haurrak unitate batean biltzen ahalko dira, ratio hauen arabera:\n- 0 eta 1 urteko haurrentzako unitateak: 8\n- 1 eta 2 urteko haurrentzako unitateak: 14\n- Adin guztietako haurrentzako unitateak: 10\nHarrera-aldirako aurreikusitako egunetan, familiek ikasgeletara sartuz parte hartu ahal izango dute, betiere higieneari eta erantzukizunari buruzko prebentzio-neurri egokiak hartzen badira, bai espazio komunetan, bai ikasgelan.\nPertsona heldu batek lagunduko dio haurrari harrera aldian eta, ahal den neurrian, bera izanen da aldi horretan guztian. Gainera, gelan ahalik eta lagun gutxien egon daitezen saiatuko da. Harrera aldia bukatutakoan, laguntzaileak haurra gelako ateraino eramaten ahalko du.\n0 eta 3 urte bitarteko Haur Hezkuntzako lehen ziklo honetarako protokoloak honako hauek biltzen ditu: prebentzio pertsonalerako neurriak, ikasleen sarrera eta irteera kudeatzeko arauak, gelen kudeaketa, ikastetxeen barruko joan-etorriak, patioaren eta bainugelen erabilera, garbiketa eta desinfekzioa, jangelaren erabilera, siesta, ikastetxeko langileen eta ikastetxeetatik kanpoko langileen kudeaketa eta, azkenik, kasu positiboaren aurrean jarduteko arauak.


Minusbaliotasuna duten pertsonentzako enplegu egonkor eta berdintasunezko gehiago | Consumer\nPertsona ezinduen% 54k enplegu egonkor bat eskatu du, bere gaitasun profesionalekin bat datorrena\narabera: Ostirala, 2017ko urtarrilaren 20a\nVII. Txostenaren arabera, zer hiru desio eskatzen dizkiote urte berriari desgaitasuna duten pertsonak?’ Adecco Fundazioak egina, galdetutako pertsonen% 62k uste du ezintasuna oztopo bat dela lanpostu bat aurkitzeko. Desgaitasunen bat duten pertsonak kontratatzeko joera handia izan arren, jarduera-tasa ezgaitasunen bat duten pertsonen jarduera-tasa baino 44 puntu beherago dago. Artikulu honetan, pertsona desgaituentzat enpleguaren errealitatea zein den eta lan-merkatuan sartzen laguntzeko zer neurri proposatzen diren azaltzen da.\nDesgaitasunen bat duten pertsonentzako kontratuen sinaduran zifra errekorra lortu zuen arren, Adecco Fundazioak inkestatutakoen %86k uste du ez daudela behar adina kontzientziatuta desgaitasuna duten pertsonak kontratatzeak dituen onurez eta Minusbaliotasunari buruzko Lege Orokorra (LGD) betetzeko bakarrik egiten dutela. Hori dela eta,% 77k dio funtsezkoa dela sentsibilizazio-kanpainak sustatzen jarraitzea eta minusbaliotasunaren inguruan heztea haurtzarotik.\nEnpleguaren eta ezgaitasunaren ikuspegi panoramikoa\nIrudia: Fundazioa ere\n2016. urtean Estatuko Enplegu Zerbitzu Publikoak (SEPE) egin zuen eta 2015. urteko datuak biltzen dituen “Pertsona Ezgaituen Lan Merkatuaren Txostena” izeneko azkena lan-merkatura sartzeko zailtasun handiena duen lan-egoera nolakoa den erakusten du.\nHona hemen alderdi aipagarrienak:\nJarduera-tasa% 33,9 da, hau da, gaitasunik gabeko pertsonen jarduera-tasa baino 44 puntu txikiagoa. Bere langabezia-tasa %32,25 da, gainerako biztanleriak baino ia zortzi puntu gehiago.\nLangileen bi herenak sektore pribatuan kontratatuta daude, zerbitzuen sektorean batez ere.\nGizonen eta emakumeen kontratazioan desberdintasun handia dago,% 61 eta% 39, hurrenez hurren.\nUnibertsitateentzako kontratazioak, proportzioan, ezgaitasunen bat duten pertsonen erdiak dira, ezintasunen bat duten pertsonen artean baino.\nEzgaitasunak dituzten pertsonei egindako kontratuen% 8,51 bakarrik dira mugagabeak, gainerako biztanleen ehunekoa baino zertxobait handiagoa.\nEzintasunen bat duten pertsona gehiago dauden titulazioak Lanbide Heziketako teknikariak dira, eta Administrazio Kudeaketako teknikariaren eta Erizaintzako Zaintza Laguntzaileetako teknikariaren kasuan, eta unibertsitate-titulazioetan, kopururik handiena Zuzenbideko Lizentziatura eta Haur Hezkuntzako Irakaslea dira.\nKontratu gehien jasotzen dituzten lanbideak kualifikazio profesional gutxi dutenak dira, bulego eta hotel eta manufaktura-industrietako peoien garbitzaile gisa.\nPertsona desgaituen laneratzea errazteko neurriak\n% 62k uste du minusbaliotasuna oztopo dela lanpostu bat aurkitzeko, eta% 54k aipatu du aldagai hori bere hiru desioetako batean (osasunarekin eta beste desio pertsonalekin batera), eta azpimarratu du hori egonkorra, berdintasunezkoa eta gaitasun profesionalekin bat datorrela. Besteak beste, neurri hauek proposatzen dira:\nGizarteak, oro har, eta enpresek, bereziki, beren gaitasunak eta talentua aitortu beharko lituzkete, tradizioz ezgaitasunari lotuta egon diren kontzeptuak ahaztuz, hala nola mendekotasuna, jarduerarik eza edo prestakuntza ez oso kualifikatua.\nAtzera uztea ezgaitasunen bat duten pertsonek erantzukizun gutxiko lanpostuetara bakarrik iristeko aukera. Lan-merkatuan ezgaitasunen bat duten pertsonek ere erantzukizuna, taldean lan egiteko gaitasuna, motibazio etengabea, konpromisoa, ilusioa, jarrera heldua eta ezagutza etengabe berritzeko gaitasuna dutela aitortzea.\nHizkuntza kolektibotik gutxiegi erabiltzen diren termino gutxiesgarriak ezabatzea, minusbaliatua baita, eta komunikabideen kontzientziazio handiagoa erakustea.\nPertsona desgaituei esparru publikoan, instituzionalean eta pribatuan hitz egitea. Inkestatuen %86k GKEak baino gehiago ez zaiela entzuten dio.\nSentsibilizazio-kanpainak egiten jarraitzea, desgaitasunen bat duten pertsonak kontratatzeak dituen abantaila guztiak ezagut ditzaten, zergen, antolaketaren eta lan-giroaren ikuspegitik.\nBaliabide gehiago behar dira pertsona desgaituei lana bilatzen laguntzeko. Batzuetan, beren bizi-garapenaren gehiegizko babesak ez die beren kabuz moldatzea eragozten, baztertuak izateko beldurra dute.\nPrestazioen politika berrikustea, etengabeko jarduerarik ez izateko. Gutxieneko baliabide batzuk bermatzen dituen “sorospenaren kultura” delakoak pertsona batzuek inoiz lanik ez egitea eragiten du.\nTrebetasun sozialetan trebatzea. Hamar pertsonatik seik uste dute garrantzitsua dela ezintasuna duten pertsonak trebetasun sozialetan trebatzea, lana errazago bilatzeko.\nEzintasuna duten pertsonak erraztea eta kontzientziatzea, sare sozialek lana bilatzeko bide nagusi gisa duten erabilerari buruz. Langabezian dauden langabeen %40k bakarrik erabiltzen dituzte sare sozialak enplegua bilatzeko, eta %83k, berriz, biztanleria orokorra.\nenplegua ezgaitasun inclusión-eu langabezia


Asviamie Aiaraldea, urtebete amiantoaren aurkako borrokan - Aiaraldea.eus\nBilera jendetsu ugari egin dituzte elkarteko kideek urtebetean. / Asviamie Aiaraldea | Ikusi handiago | Argazki originala\nUrtebeteko ibilbidea bete du Asviamie Aiaraldea elkarteak. Gaur arratsaldean egingo dute urteurrena ospatzeko bilera, 18:00etatik 20:00etara Laudioko Udaletxeko erabilera anitzeko aretoan.\nHileko bigarren ostegunetan egiten dituzte bilera irekiak elkarteko kideek. “Parte hartze handia egon da, eta amiantoaren arriskuekiko gure pertzepzioa aberastu du horrek”, azaldu dute, “amiantoa eguneroko ogia zen inguruko enpresetan: Tubacexen, Aceralavan, Tubos Reunidosen, Aceros de Llodion, Jezen, Envases Metalurgicosen, Guardian Llodion (Villosa), Vidralan (Aiala Vidrio), Lipmesan eta Laudioko Udalean, besteak beste. Toki horietan guztietan daude kaltetutako langileak eta amianto fibrak arnasteagatik hildako pertsonak”. Gauzak hala, elkartearen “ziklo berrian” Aiaraldeko beste toki batzuetara iritsi ahal izatea espero dute, “errealitate gordin hau toki guztietara eramateko”.\nErakunde publikoek duten erantzunkizuna ere jarri dute mahai gainean taldeko kideek. “Aurten Hego Euskal Herrian 28 pertsona zendu dira amiantoaren ondorioz, Asviamieren kontrolaren arabera. Badakigu ez direla bakarrak, baina arazo larri honen erralitatea ezkutatu egiten da oraindik, enpresen onurarako”. Elkartearen arabera, 1993tik hona 2.428 dira Hego Euskal Herrian hil diren pertsonak minbizia eragiten duen mineral horren ondorioz.\n“Gure kalkuluen arabera, eskualdeko 10.000 pertsona egon ziren amiantoarekin harreman zuzen edo ez zuzenean”\nGauzak hala, “herritarrak kontzientziatzen” jarraituko dutela ziurtatu dute. Horretarako, osasun zaintza zehatzean izena emateko deia luzatu diete mineral horrekin harremanetan egon zirenei. “Gure kalkuluen arabera, eskualdeko 10.000 pertsona egon ziren amiantoarekin harreman zuzena edo zeharkakoa izanda”.\nBeste hainbat gauza adierazi dituzte prentsa oharrean. Tubacexeko talde independienteak helarazitako elkartasuna ere eskertu dute. Laudioko Udalari, aldiz, azpiegitura publiko batzuetan oraindik amiantoa dagoela gogorarazi diote. “Gure hitzaldiak iragartzen dituzten kartelak kentzen dizkigute 'paretak zikintzen dituztelako'. Baina ez dute neurri hori erabiltzen gure birikak benetan zikindu, gaixotu eta, batzuetan, hiltzen gaituen hori kentzeko. Hipokresia horrekin amaitu behar da”.\nHorrez gain, Asviamieko kideek erantsi dute espero dutela Amiantoaren Biktimentzako Funtsa datozen hilabeteetan sortzea, “gehiago atzeratu gabe”.\nHorrez gain, iragan maiatzean zendutako Jose Antonio Tuesta ekarri dute gogora, bera izan baitzen egitasmoaren bultzatzaileetako bat.


Lehenengo ziztada hartu duten herritarrak % 75 dira - Debagoiena - Goiena.eus\nLehenengo ziztada hartu duten herritarrak % 75 dira\nUxue Igarza 2021-07-19 13:06\nBihar, martitzena, ekingo zaio ofizialki txertaketa orokorrari (16 urtetik gorakoen txertaketari) baina aurreko asteetan baino txerto gutxiago iristea espero du Osasun Sailak. Horri jarraiki aurreratu du gazte gehienek ez dutela bigarren dosia irailaren aurretik jasoko.\n16 urteko herritarren erdia baino gehiago, 1.169.917, dira txertaketa zikloa bukatu dutenak (% 61,8) eta dagoeneko erkidegoko biztanleen hiru laurdenak, 1.425.373 lagunek, jaso du lehenengo dosia (% 75,4). Gauzak horrela, iritsi diren 2.643.900 dosietatik, 2.457.792 jarri dira Euskal Autonomia Erkidegoan (% 93).\nTxertoen konpainiei erreparatuta, Pfizerren 1.739.685 txerto jarri dira, AstraZenecaren 395.309, Modernaren 235.663 eta Janssenen 87.135.\nAdin-taldea 1. dosia Inmunizazio handiena\n100 edo gehiago % 95,2 % 94,3\n90 - 99 % 93,0 % 92,9\n80 - 89 % 97,0 % 96,5\n70 - 79 % 95,6 % 95,3\n60 - 69 % 92,4 % 66,3\n50 - 59 % 90,6\n40 - 49 % 84,7\n30- 39 % 60,9\n20 - 29 % 18,5\n16 - 19 % 5,7\nTxerto gutxiago datozen asteetan\nAurreko astean baino txerto gutxiago jarri dira oraingoan (% 12 gutxiago) eta duela hilabeteko datuekin alderatuz gero, aldea nabarmen handiagoa da ( %21 gutxiago). Osasun Sailak aurreratu duenez, datozen asteetan 1.000 dosi baino gutxiago jarriko dira astean.\nOsasuna Antzuola Aramaio Aretxabaleta Arrasate Bergara Elgeta Eskoriatza Leintz Gatzaga Oñati


Ostiraletik igandera nagusituko da Olatu Talka Donostian — Gaztezulo\nOstiraletik igandera nagusituko da Olatu Talka Donostian\nOstiraletik igandera nagusituko da Olatu Talka Donostian https://www.gaztezulo.eus/albisteak/ostiraletik-igandera-nagusituko-da-olatu-talka-donostian https://www.gaztezulo.eus/albisteak/ostiraletik-igandera-nagusituko-da-olatu-talka-donostian/@@download/image/olatutalka15_az_1432808231.jpg\nMaiatzaren 29tik 31ra Olatu Talkaren seigarren edizioa nagusituko da Donostian. Donostia Kulturak eta Donostia 2016k antolatuta, aurtengo edizioan Donostiako auzo eta bere bizilagunak protagonistak izango dira, eta horretarako hiriko auzoetan barrena banatuko da egitaraua.\nAurreko urteetako hitzordu interesgarriak errepikatuko diren arren, berrikuntzaz beterik dator Olatu Talkaren seigarren edizioa. Besteak beste, hiriko auzoetan barrena sakabanatuko da programazioa eta Sagues (Gros), Iztueta (Gros), Mentxu Gal Lorategiak (Amara), Alfonso XIII plaza (Antigua), Kontxako arkupeak (Erdialdea) eta Konstituzio plaza (Parte Zaharra) izango dira gune nagusiak.\nEgitaraua bihar abiatuko da 11:00etan Alderdi Ederren, mugikortasun jasangarria sustatzeko asmoz Biziz bizi ekimenaren bitartez. Donostia konektatzen duen bidegorri sarea erabiliz, guztira 300 txirrindulari eraman nahi ditu auzoetatik hiriko zentrora. Partaideak Alderdi Ederren bildu eta bizikletaren erabilpena hiri-garraio modura aldarrikatuko dute batukada batek lagunduta.


Ama Hizkuntzaren bigarren deialdia Gasteizen – Errota Zaharra Auzo Elkartea\nLehen deialdiko egun hartan, azaroaren 6an; 13 irla, 13 familia, bertaratu ginen. Beharbada, baten batek, hori hutsaren hurrengoa dela pentsatuko du; agian bai, baina ni pozik nago lortutakoarekin. Elkar ezagutzen ez duten 17 ume euskaldun euskara hutsean jolasean hemen, Gasteizen? Barkaidazue atrebentzia: baina izugarria izan zen!\nOraingo honetan, eta 12 familia gehiagoren babesarekin, hurrengo hitzorduaren berri ematera natorkizue: azaroaren 27an, arratsaldeko 16:30ean, Amaia Zentroan (Aranbizkarra auzoan) Helburuak bi dira; alde batetik, bildu ginenok (bai haurrak, bai helduak) elkar ezagutu eta gure lehen pausuak zeintzuk izango diren zehaztu; hala nola, zer nolako ekintzak antolatuko ditugun, funtzionamendua… Bestaldetik, jende berria geureganatzea. Asmo horrekin, deialdi hau ere, irekia izango da; hortaz, irakurle, gure premia bera duen familiaren bat ezagutzen baduzu, esaiozu, pixkanaka-pixkana gure artxipielago euskalduna osa dezagun.\nInork, gure berri nahi izango balu, hona hemen bidea: bloga. Bestela, helbide elektronikoa amahizkuntza@gmail.com\nBukatzeko, bihotz-bihotzez eskertu nahiko nuke abentura berri honetan jaso dudan laguntza guztia zeina benetan handia izan den. Mila esker, ni ezagututa edo ezagutu gabe, laguntzeko prest azaldu zaretenoi, mezua zabaldu duzuenoi, animoak eman dizkidazuenoi, eskerrik asko!\n← Tertulia de mayores en el C.C. Aldabe ‘Preveción de accidentes en el hogar y en la calle’\nEl Ayuntamiento planea crear una zona de tráfico restringido que incluirá el Casco Viejo y parte de Lovaina, el Ensanche y Coronación →


Klarinete-kontzertua Kutxaren Andia Aretoan - Kutxa Fundazioa\nKlarinete-kontzertua Kutxaren Andia Aretoan\nNoiz sortua: 13 Urria 2016\nUrval Ensemble-k, Zumaian 2002tik egiten den “Klarinete Maratoia” hezkuntza-proiektu orijinalaren inguruan sorturiko laukoteak, datorren ostiralean, 19:30ean, doako sarrerarekin, kontzertua eskainiko du Kutxaren Andia aretoan. Espainiako, Europako (Belgika eta Italia) eta Lincoln-eko (AEB) aretoetatik igaro ondoren, Urval Ensembleko klarinete-jotzaileek Aita Donostia eta Jesus Guridiren Euskal Kantak interpretatuko dituzte, baita Jean Françaix-en lanak eta Patrick Hiketick eta Mike Curtis garaikideenak ere.\nKlarinete Maratoia heziketako musika-proiektu orijinala da, 2002tik Zumaian (Gipuzkoa) egiten dena. Testuinguru honetan sortu zen Urval Ensemble.\nEuskararen muga geografikoetatik kanpo euskal musika sustatzeko, kontzertuak ematera gonbidatu dituzte Leon, Avila, Madril, Lincoln (AEB), Gent (Belgika) eta Assisi-n (Italia), besteak beste. Aita Donostia eta Jesus Guridi-ren lanak nagusi direla, hauen klarineteen soinuek euskal abesti herrikoiak zabaldu dituzte gustu on, inspirazio berezi, dotoretasun eta orijinaltasunez.\nLorturiko arrakastari esker, “The Clarinet” nazioarteko argitalpen ospetsuaren azalean agertu da Urval Ensemble.\nBere filosofia: zerizan edo esentzia da gauzen izaera osatzen duena, iraunkorra, aldatzen ez dena, konposizio ororen funtsezko printzipioa.\nBeren egitarauan, Aita Donostia eta Jesus Guridi-z gain, Jean Françaix ere interpretatuko dute: musikagile hau, XX. mendeko adierazpideak izan arren, neoklasiko garbia izan zen atonaltasuna baztertzeagatik eta inguratu zuten konposizio-abenturengatik. Patrick Hiketick polifazetikoak, antzerki eta ballet-erako musika egiteaz gain, bere jazz-taldea du, eta beraren Latin Dances eskainiko du Urval Ensemblek, jatorriz klarinete-laukoteentzat idatziak; amaitzeko, gaur egungo beste musikagile baten, Mikel Curtis-en, Klezmer Triptych interpretatuko dute.


Hiriko 204 saltoki txikitan erosketak egiteko lehenengo jardunaldian, 2.500 `Barakaldo Bonu' saldu dira - Inguralde\nHiriko 204 saltoki txikitan erosketak egiteko lehenengo jardunaldian, 2.500 `Barakaldo Bonu' saldu dira\nGabon aurreko asteetan saltokietan kontsumitzea du helburu Barakaldo Bonua kanpainak. ACE Barakaldoren egoitzan eta Gurutzetako Kultur Etxean eskuratu daitezke bonuak.\nBarakaldo, 2018ko azariak 6\nArrakasta handia izaten ari da Barakaldoko Udalaren Inguralde Garapen Agentziaren eta Nafarroako Baserritarren Kutxaren laguntzaz ACE Barakaldo Hiri Enpresen Elkarteak abian jarri duen `Barakaldo Bonua' kanpaina berria. Atzo jarri ziren herritarren eskura 5.500 deskontu bonu, eta dagoeneko 2.500 tiket eskuratu dituzte kontsumitzaileek. Gainerako 3.000 bonuak ACE Barakaldoren egoitzan - Arrandi kaleko 17an - eros daitezke, 09:00etatik 14:00etara eta 16:00etatik 19:00etara, astelehenetik ostiralera, bai eta, Gurutzetako Kultur Etxean - Balejo kaleko 4an ¿ ere, 09:00etatik 14:00etara, astelehenetik ostiralera.\nAlkate Amaia del Campok eta ACE Barakaldoko buruak adierazi dute primeran doala kanpaina. "Garrantzitsua da merkatari txikiak babesteko jarduketak egitea, haiek dinamizatu eta aberasten baitute hiria. Erosteko 5.500 bonuoi esker, 165.000 euro txertatzea espero dugu hurbileko negozioetan".\nSaltzaileak 20 euro ordaindu behar ditu bonuko. Udaleko Garapen Agentziaren 10 euro gehituko zaizkio bonuari, eta horrela 30 euroren balio izango du bonuak atxikitako saltokietan. Lagun bakoitzak 2 bonu erosi ahal izango ditu,gehienez, eta abenduaren 5era arte izango du erabiltzeko aukera, biak batera nahiz bereizita.\n204 dendek egin dute bat 'Barakaldo Bonua' kanpainarekin. Dendak erraz aurkitzeko, kartel bat izango dute agerian erakusleihoetan nahiz sarreran. Alde horretatik, ACE Barakaldo elkarteburuak nabarmendu du "era guztietako jarduerak dauzkala kanpainak, eta beraz, oso erakargarria gerta dakiokeela kontsumitzaileari, bide batez Barakaldon den eskaintza zabala ezagutu eta dirua aurrez dezakeelako Gabon aurreko asteetan. Hala dirudi, behintzat, bonu salmentaren erritmoa ikusita. Egun gutxi barru agortu egingo direla uste dugu".\nParte hartu duten saltokien zerrenda eta sustapenaren oinarriak www.acebarakaldo.com webean begiratzea dago.


Kontsumitzailea | Kafeina - Kontsumitzailea\nEguneratze data: 22 abendua, 2016\nKafeina, ahotik hartzean, azkar eta erabat xurgatzen du giza gorputzak. Eragin estimulatzaileak kafeina hartu eta 15-20 minutura has daitezke. Jarraian, organismo osora zabaltzen da, eta ondoren metabolizatu eta gernuan ateratzen da.\nKafeinaren batez besteko bizitza (gorputzak kafeina osoaren % 50 kentzeko behar duen denbora) desberdina da pertsona bakoitzean; izan ere, hainbat faktoreren araberakoa da: adina, pisua, sendagaiak hartzen ari den, gibela zein osasun egoeratan dagoen. Heldu osasuntsuetan, batez besteko denbora 4 ordukoa da (2 eta 8 orduko tartearekin). Haurdunaldian, murriztu egiten da gorputzak kafeina metabolizatzeko duen abiadura; hortaz, haurdun dauden emakumeek denbora luzeagoan izaten dituzte kafeinaren eraginak, 9-11 orduan. Haur txikien eta haurren kasuan, batez besteko bizitza helduena baina luzeagoa izan daiteke: 65-100 ordu artean. Kafeina pilatu egin daiteke gaixotasun hepatiko larriak dituzten pertsonengan; 96 ordu areagotu daiteke, batez beste, kafeinaren bizitza.\nKafeina neurrian kontsumituz gero (100-400 mg arteko dosia), berehalako eragin positiboak ditu funtzio mentaletan; izan ere, azkarrago eta argiago pentsatzeko aukera ematen du. Errendimendu fisikoan ere eragin positiboak ditu, gorputzaren koordinazioa hobetzen baitu. Horrez gain, neke- eta akidura-sentsazioa murrizten du eta animoa hobetzen du. Kafeinak berehalako beste zenbait efektu ere baditu: kortisol- eta adrenalina-isurpena estimulatzen du; hori dela eta, tentsio arteriala handitu egiten da, eta bihotzak azkarrago egiten ditu taupadak. Era berean, eragin diuretikoa du eta bronkioak erlaxatzen ditu.\nDosi handiak kontsumituz gero, kafeinak aurkako eraginak izan ditzake, esate baterako: insomnioa, antsietatea, dardarak eta jokabide-aldaketak. Hori dela eta, antsietatea edo panikoa edo arazo psikiatrikoak dituzten pertsonek kontuz kontsumitu behar dute. Halaber, ultzera peptikoa izanez gero, kafeina gutxi kontsumitu behar da, kafeinak urdaileko azido-jarioa estimulatzen baitu. Gibeleko gutxiegitasuna duten pertsonek ere arduraz kontsumitu beharko lukete.\nDirudienez, kafeina egunero kontsumituz gero murriztu egiten dira efektu negatibo horiek; hau da, gutxiago eragiten die normalean kafea edaten duten kontsumitzaileei noizbehinka kontsumitzen dutenei baino.\nZENBAT KAFEINA KONTSUMITZEN DUGU?\nEFSAren elikagai-kontsumoari buruzko datu-basearen arabera, eguneroko ingestaren batez bestekoa desberdina da estatu kideetan, baina tarte hauetan daude:\nAdin oso aurreratua (>75)\nAdin aurreratua (65-75)\nHaur txikiak (1-3)\nKafeina kontsumitzeko hartzen diren elikagaien artean alde handiak daude herrialdeen arabera. Kafea da helduen kafeina-iturri nagusia; ingesta osoaren % 40 eta % 94 bitartean hartzen du.\nKAFEINAREN PRESENTZIA PRESTATUTAKO PRODUKTUETAN\nmg (gutxi gorabehera)\nIragazki-kafe kikara bat (200 ml)\n«Edari energetiko» lata estandar bat (250 ml)\nEspresso bat (60 ml)\nTe beltz kikara bat (220 ml)\nKola-freskagarri lata estandar bat (355 ml)\nTxokolate beltz barra bat (50 g)\nEsne-txokolate barra bat (50 g)\nARRISKURIK BA AL DAGO? EFSAren EBALUAZIOA\nEuropar Batasuneko estatu kide batzuek kezka agertu zuten biztanleek zein talde espezifikoek hartzen zuten kafeina-kontsumoaren segurtasuna zela eta. Talde espezifiko horietan sartzen dira, besteak beste, jarduera fisikoa egiten duten helduak eta kafeina alkoholarekin edo edari energetikoetan dauden substantziekin batera hartzen duten pertsonak. Horregatik eskatu zitzaion EFSAri kafeinaren segurtasuna ebaluatzeko.\nZENBAT KAFEINA KONTSUMI DAITEKE MODU SEGURUAN?\n200 mg-ra arteko dosi indibidualak (3 mg/kg inguru 70 kiloko heldu batentzat) ez dira kezkagarriak segurtasunari dagokionez. Kopurua bera ez da kezkagarria jarduera fisiko gogorra egin aurretik eta ohiko ingurumen-egoeran bi baino gutxiago kontsumitzen badira.\nEdari energetikoen beste osagai batzuk ere, ohiko kontzentrazioetan (300-320, 4.000 eta 2.400 mg/l kafeina, taurina, eta d-glucoronolactona-γ-lactona, hurrenez hurren), eta 0.65 g/kg pisu inguruko alkohol-dosiak ez lioke 200 mg-ra arteko kafeina-dosi indibidualaren segurtasunari eragingo.\nEgunean 400 mg kafeina kontsumitzea ez da kezkagarria helduen segurtasunerako (haurdun dauden emakumeetan izan ezik).\nEgunean 200 mg kafeina kontsumitzea ez da kezkagarria haurdun dauden emakumeen fetuaren segurtasunerako.\nEdoskitze-aldian dauden emakumeek egunean 200 mg kafeina kontsumitzea ez da kezkagarria edoskitzailearen segurtasunerako.\nHaurrei eta nerabeei dagokienez, ez dago nahikoa informazio kafeina kontsumitzeko neurri seguru bat ezartzeko. Panelaren arabera, helduentzat kezkagarria ez den kafeina-kontsumoa (3 mg/kg pisu, eguneko) oinarri gisa erabil daiteke haurren eta nerabeen kafeina-dosi indibiduala edo eguneko kafeina-ingesta ezartzeko.\n150 mg/l-tik gora kafeina duten edariek etiketan adierazi behar dute.\nElikagaien izenean “kafe” edo “te” hitzak agertzen badira:\n“Kafeina-eduki handia”:ez da gomendagarria haurrentzat eta haurdun edo edoskitze-aldian dauden emakumeentzat”.\nEdariak ez diren eta helburu fisiologikorako kafeina gehitzen zaien beste elikagai batzuen kasuan:\n“Kafeina du”:ez da gomendagarria haurrentzat eta haurdun edo edoskitze-aldian dauden emakumeentzat”.\nGainera, adierazpen hori edariaren izena agertzen den lekuan jarri behar da, eta parentesi artean zehaztu behar da produktuak zenbat kafeina duen (100 ml-ko mg-tan adierazita).\nSortze data: 2016-12-22\nEguneratze data: 2019-06-14


Euskal Herria mendiz mendi: ERNIO 1072M, GIPUZKOA (2016ko-Maiatzak 29)\nAste buru hontan Madrilgo Gabriel Martin ornitologoaren bixita izan degula eta Ernio mendira joan giñen egun pasa. Esan behar, udaberri bete betean gauden honetan mendia zoragarri dagoela, lore, zuhaitz, hegazti, intsektu eta abar luze batetaz ederki gozatzeko aukera eman zigun txangoak. Hori bai, beheranzkoan Zelatungo bordan bazkari eder bat egiteko ere aprobetxatu genuen eta tripa bapo beteta arratsalderako etxerako martxa hartu genuen. Behekaldean dituzue Ernio aldean ikusitako altxor batzuen argazki eta irudiak.\nBehekaldeko argazkian ikusten den bezala Ernio berde berde dago sasoi honetan\nErnio gailurreko bistak iruditan.\nLore eder hau gailurrerako bidean aurkitu genuen, Genciana familikoa da\nZuhaitzak hostoak irten berritan berde berde daude, Ernio tontorra atzean dutela.\nKarakol eder hau ere gailur bidean ikusi genuen, norbaitek badaki bere izena aipatu diezaigula, zeren nik ez det bilatzen jakin\nAntzandobi arrunt (Lanius collurio) bat ere ikusi genuen bide ertzean, beti bezala janari bila zelatan kakalardoren bat noiz ikusiko lurrean.\nBareak ere non nahi zebiltzan bide ertzetan\nGustora Ernio puntan, Madrilgo lagun batekin eta nola ez Txiki gure txakurrarekin\nErnio gailurrean Belatxinga mokohoriak (Pyrrhocorax graculus)guri ongi etorria emanez\nEderki goxatzen dira elkar\nJaitxieran borda inguruan Errezil herriari begira\nUda txirtak (Anthus trivialis) kantari zebiltzan\nUda txirtaren beste irudi bat\nZelatunen ederki eman ziguten bazkaltzen\nTeodoro Asteasuarrak pare bat lekzio eder eman zizkigun. Beti ikasten da zerbait!\nErnio puntan erne egon Zelatunen Zelatan eta behean Errez-hil!!!\nHegazti kontutan ere asko zekin\nJeitsieran ekaitzak ere arrapatu gintuen bainan hala ere gustoko lekuan aldaparik ez!!\nErnioko bideatxur ertzetan Kakalerdo haragijaleak (Cicindela campestris) aurkitzen oso arrunta da\nKardantxuloa (Carduelis carduelis) eta Pitxartxa burubeltza (Saxicola torquatus) ez ziren atzean gelditzen! Zelatunetik beheraldeko inguruetan biak ala biak jo eta ke kantari zebiltzan\nPitxartxa burubeltza (Saxicola torquatus)\nPublicado por Maider en 13:01


Eskola Publikoa indartu behar dela esan du Miren Gorrotxategik - Goierriko Hitza : Goierriko Hitza\nElkarrekin Podemos-Ezker Batuako ordekariak Urdaneta eskolaren atarian.\nElkarrekin Podemos-Ezker Batuako bozeramaile Miren Gorrotxategi eta Isa Gonzalez eta Iñigo Martinez Zaloa legebiltzarkideak Ordiziako Urdaneta eskola publikoan izan dira gaur arratsaldean. Eskolaren atarian Gorrotxategik berak adierazi duenez, «Ordiziako hezkuntza egoera ezagutzeko, Eskola Publikoko zuzendaritzarekin, Guraso Elkartearekin eta Juan Inazio Alonso zinegotziarekin bildu gara», eta ateratzen duen ondorio nagusia da, «eskola publikoa indartu» egin behar dela, «kohesio sozialaren bidean segregazioaren arazo larriari irtenbideak emateko», besteak beste.\nGogoratu duenez, «Eusko Jaurlaritzak ere onartu du Ordizian ematen ari den segregazio arazoa, Arartekoak 2019an eman zuen ebazpenean atentzioa deitu zion Gobernuari neurriak hartzeko, eta aurten, Arartekoak berriro atentzioa deitu dio Gobernuari itunpeko eskolak finantziazio ez bidezko bat jasotzeagatik».\nLeku bakoitzean neurri konkretuak\nGorrotxategik esan du Ordiziako Eskola Publikoko zuzendaritza eta Guraso Elkartea, «oso kezkatuta» daudela; «lanean ari dira baina emaitzarik ez dute lortzen, segregazioa handiagoa da». Gauzak horrela, uste du onena dela «toki bakoitzean neurri propioak hartzea; Ordiziak bere neurri propioak hartu behar ditu».\nBerriki euskal parlamentuaren baitan sinatu duten hezkuntza hitzarmenari ere egin dio erreferentzia; «guk hezkuntza hitzarmena sinatu genuen, nahi genuelako, hain zuzen ere, Euskadin orokorrean dagoen arazo konkretu honi aurre egitea, Eskola Publikoa indartuz, eta orain ikusiko da, hitzarmena errespetatzeko borondaterik dagoen». Hain zuzen ere, «borondate faltagatik orain arte arazo honi ez zaio irtenbiderik eman».


Lainoek eguzkiari egingo diote lekua\nTenperatura maximoak 10-14 ºC-ren bueltan geratuko dira. Asteartean giro eguzkitsua baina hotza izango dugu.\nHodeiek eguzkiari egingo diote lekua. EITB\nEuskalmeten arabera, astelehenean egoerak hobera egingo du nabarmen. Goizean hodei ugari egongo da eta tarteka bustiko du baina kantauri isurialdean bakarrik eta gutxi izango da. Arratsaldean ostarte zabalak nagusituko dira eta haizea ipar-ekialdera aldatuko da.\nTenperatura maximoak 10-14 ºC-ren bueltan geratuko dira.\nAsteartean giro eguzkitsua baina hotza izango dugu. Zerua, oro har, hodei gutxirekin egongo da. Goizaldean eta goizean goiz behe-lainoa sortuko da barnealdeko ibarretan eta zenbait tokitan iraunkorrak izan daitezke. Norabide aldakorreko haize ahula ibiliko da, eki ukituarekin.\nGoizean goiz tenperatura hotza espero da: barnealdean izotza egingo du eta kostaldean termometroak 5 ºC-ren bueltan izango dira. Tenperatura maximoek igoera nabarmena jasango dute eta 12-16 ºC artean geratuko dira.


Eibartarrak eta Urkiren arteko derbia jokatuko da bihar Unben - etakitto.eus\nEibartarrak eta Urkiren arteko derbia jokatuko da bihar Unben\nBihar 18:00etan jokatuko den 1. Erregional mailako neurketa hori eta domekan 17:00etan Unben bertan jokatuko den 3. mailako Vitoria-Gernika izango dira asteburu honetan gure herriak kirol mailan hartuko dituen neurketa garrantzitsuenak, bihar Orbea kiroldegiak, 20:30etik aurrera, hartuko duen waterpoloko Euskal Herriko Kopako Urbat eta Getxoren artekoarekin batera.\nFoballeko 1. Mailako Eibarrek Cacereñorekin du Kopako kanporaketa domeka eguerdian (12:00etan) eta beste kirol motatako talde nagusiek kanpoan jokatuko dituzte eurenak. Horrela, foballean 2. Mailako emakumezkoen taldeak partidu zaila bezain garrantzitsua jokatuko du Osasunaren zelaian etzi eguerdian eta Erregional Ohorezko Eibar Urkok Zumarragan ahaleginduko da lidergoari eusten bihar 16:00etan.\nEskubaloian 1. Nazional Mailako Somos Eibarrek Egian jokatuko du bihar 20:15ean eta Gipuzkoako 1. Mailako bi taldeak bisitari izango dira: emakumezkoen Mecalbek Zumarragan jokatuko du bihar 16:00etan eta gizonezkoenak Usurbilen bihar 19:30ean.\nErrugbian Ohorezko B Mailako Avia Eibarrek Uribealdearen zelaia bisitatuko du bihar 16:00etan.\nSaskibaloian, bestalde, 3. Mailako Avia Eibarrek Oiartzunen jokatuko du domeka eguerdian.\nASTEBURUKO KIROL AGENDAN dituzue jardunaldiko partidu guztiak eta ordutegiak\n« Astelehenean zabalduko da “Tupper osasungarriak” tailerrerako izen-ematea “Bigarren mailako biztanleak” (Asier Azkue) »


IKERKUNTZA PELLO FERNÁNDEZ OYAREGUI\nTASAZIOA ETA EGIAZTATZE\nprofil biografikoa eta bilakaera artistikoa l aurkezpen\nJavier Ciga esentzia eta egiaren pintorea da, bere garaiko arimaren eta gizartearen interpretea\nLiburu honetan, kontzeptu ugari jorratu ditugu Javier Cigaren pintura zer-nolakoa den zehazte aldera. Eta kontzeptu horiek guztiek gogora dakarkigute errealitatea den bezalakoa adierazi nahi duen pintura dela, hala pentsatua eta hala egina, ez kopia huts baten gisan, baizik eta naturaren berrirakurketa eta berrinterpretazio baten antzera, abiapuntutzat hartuz, betiere, klasikoei lotutako pentsamendu hura, non natura, hala fisikoa nola humanoa, jotzen baitzen sorkuntza goren eta perfekzioaren adierazpena.\nHorrenbestez, Cigaren pinturaren ardatz eta zedarri diren kontzeptuak egun objektibismo, transrealismo eta hiperrealismo izenekin ezagutzen ditugunei daude lotuta. Zuzenagoa izan daiteke aurrizkiak alde batera utzi eta errealismoa eta naturalismoa hartzea Cigaren pintura osatzen eta zehazten duten oinarrizko kontzeptu gisara. Cigaren aburuz, klasizismoa eta errealismoa ez dira elkarren kontrako terminoak, beste eragin guztien gainetiko irakasletzat hartu eta –margolari onen ezaugarrien sintesitzat zeukala– hainbeste miresten zuen Velázquezen kasuan ez diren bezala.\nPinturaren osagaiak jorratzerakoan zeukan zorroztasunak pintura errealitatearen adierazpen fideltzat jotzera bultzatu zuen, halako eran non esan baitezakegu haren estiloak Perfekzio Errealistatik Errealismo Metafisiko edo Transzendentera eboluzionatu zuela: lortu zuen akademizismoa eta perfekzionismo hutsala saihestu eta benetan garrantzia duen eta itxuraren atzean dagoen horretara iristea, haren obrari zentzua eta funtsa ematen dizkioten izaera eta esentziara. Bere estiloari leial jokatu zuen beti, abangoardien iritsierak halako artista figuratiboak hein batean zokoratu bazituen ere, modernitatearen kontzeptu aizun baten eraginpean. Pariseko egonaldian, en plein air edo aire zabalean egindako pinturaren hoberena ikasi zuen –harrezkeroztik inoiz ez ziola utzi hura lantzeari– bai eta inpresionismoaren, postinpresionismoaren eta kostruktibismoaren teknikak eta estiloak ere, baina, betiere, bere galbahetik iragazi eta bere eran bereganatuz, halako moldez non arras integratu eta sintetizatu baitzituen bere pinturan, kontraesanik gabe lehen eginak zituen obrekin. Hori da haren ibilbide piktorikoaren lorpen handienetako bat.\nTeknikak eta generoak baliatzen, joritasuna eta aniztasuna erakutsi zituen. Tekniketan, olio-pintura baliatu zuen gehien, eta, generoetan, erretratua, pintura etnografikoa eta paisaia. Horietan, maisutasun agerikoa frogatu zuen.\nElite ekonomiko, politiko eta kulturaleko pertsonak erretratatu zituen, baina, batez ere, herriko bizimoduaren lekukotasuna eman zuen, eta hainbeste maitatu zuen kulturaren eta haren askotariko agerpenena. Agiri etnografiko oparoak utzi zizkigun, eta iruditeria ikonografiko oso berea sortu zuen. Alor horretan egin zuen Cigak bere ekarpen piktoriko handiena: kostunbrismoa gainditu, eta pintura etno-sinbolikoa sortu zuen, bertan herri baten bizitza eta kultura bere konplexutasun osoan erakutsiz eta, elementu sinbolikoen bidez, gu mundu transzendente eta esentzialago batera eramanez.\nPintore gisara egindako lanaz gain, irakasle gisara egindakoa ere azpimarratu behar da, maisuen maisu izan baitzen, bere eragina hurrengo belaunaldira luzatuta. Berrogei urte luze egon zen atelier paristarren antzera irekita Ciga akademia: gune bizi bat non pintoreak, profesionaltasun eta maitasun handiz, ikasleei eskaini baitzizkien bere bizitzan zehar pilatutako ezaupide handiak, berak ere bere maisu handiengandik bereganatuak. Baina, batez ere, irakatsi zien Pinturarekin eta Artearekin –horrela ulertuta, letra handitan– gogoberotzen.\nBere irakasle-lan oparo eta emankorrari esker, haren eragina luzatu zen Nafarroako artegintzan: Ciga akademian egin zituzten lehen urrats artistikoak pintore bikain eta pinturazale ugarik berrogei urte luze iraun zuen ibilbidean. Cigak dena partekatu zuen bere bizitzan, baita gehien estimatzen zuena ere: bere ezaupideak eta bere pintura.\nZorrotz eta zehatz jardun zuen hala marrazketan nola konposizioan, eta gutxik bezala asmatu zuen perspektibaren tratamenduan, benetako espazioa irudikatzea lortu zuelarik. Erakargarriak egin zitzaizkion, baita ere, argi eta itzalen arteko jokoak. Eta tentu handiz erabili zituen koloreak eta haien ñabardura askotarikoak, tonu-harmonia arretatsuari helduta.\nPintura, arte-adierazpena den aldetik, haren bizitzaren benetako arrazoia izan zen: pinturari emana bizi izan zen, ezkutuan eta kasik modu klandestinoan egin zituen lehen marrazkiekin hasi eta bizi-bukaeran margotu zituen koadroetara iritsi arte. Ezta zahartzaroko gainbehera fisikoak ere ez zion eten eutsi ezineko indarra, margotzeko GRINA benetako hura. Eta hala aritu zen azken unera arte, pintura eta bizitza aldi berean utziz, Cigarengan bat eta banaezinak izan baitziren biak.\nPintura barearen maisutzat jo dezakegu, hanpuruskeriarik eta nabarmenkeriarik gabeko pinturarena. Ihes egiten zien hala artifizialtasunari nola zailtasun errazari. Printzipio gisa hartzen zuen behar baino baliabide gehiago ez erabiltzea. Horrek zedarritzen du gustu ona, eta ardatz bilakatzen da Cigaren pinturan, bertan ezer ez baita faltan, eta, are gutxiago, sobera. Beharrezkoa ez dena gaitzesten zuen, ikus-erretorika aizunak, eta funtsezko gauzei erreparatzen zien. Ez zuen ezer maskaratzerik, are, haren helburua zen egiaren bila abiatzea pinturan arituta. Egiazkoak ziren, baita ere, haren bizitza eta konpromiso ideologiko eta politikoa, haren bizitzaren parte zena, nahiz eta horregatik ezagun ditugun ondorio larriak nozitu zituen. Adierazpen guztiak –edertasuna eta itsustasuna, poza eta tristezia, zirrara, erlijiotasuna...– EGIAZKO PINTURA horren ondorio izan ziren, itxuratik harago joan eta gizakiengan zein errealitate materialetan sakon barneratzen zen pinturaren ondorio. Horiek ditugu tresna Cigaren pinturaren ESENTZIAN eta TRASZENDENTZIAN ikertzeko.\nHeidegger-ren postulatuei helduta, esan dezakegu Cigaren obrak baduela dimensio ONTOLOGIKO bat, bertan, batez ere, IZATEAren taupadak igartzen baitira, figuren eta objektuen irudikapen hutsetik harago, esentziara heltzeko, egiara, alegia. Cigaren obran, itxura xumearen atzean, haragoko beste mundu bat dago, oso aberatsa kontzeptuen ikuspegitik. Izateak eratzen eta blaitzen du haren obra, eta izaera existentzialista ematen dio, halako eran non bultzatzen baikaitu haren pintura ERREALISMO TRANSZENDENTE edo METAFISIKOtzat jotzera, hitz horien esanahi literalari eutsita. Beste ezer baino gehiago, Javier Ciga ESENTZIA ETA EGIEN PINTOREA IZAN ZEN, BERE GARAIKO ARIMAREN ETA GIZARTEAREN INTERPRETEA.\nProfil biografikoa, bilakaera...\nCigak galduak, katalogazioa


Londres 2012 | Euskaldunek hiru brontzezko domina irabazi dituzte Olinpiar Jokoak | EiTB\nLondres 2012 | Euskaldunek hiru brontzezko domina irabazi dituzte\nEuskal kirolariak brontzezko hiru dominekin itzuli dira Londresetik\nMaialen Chourrautek eslalomen, Maider Undak borrokan eta Espainiako emakumezkoen eskubaloi selekzioak dominak lortu dituzte, baina lana handia izan da euskal kirolari guztien artean.\nHelburua: Pekineko hiru dominak gainditzea\nLondresko Olinpiar Jokoetan dauden euskal kirolariak\nEuskal kirolariek brontzezko hiru domina eta 7 diploma lortu dituzte\nOlinpiar Jokoak, web berezia\nHogeita hamargarren Olinpiar Jokoek hiru brontzezko domina utzi dituzte euskal kirolarientzat. Londresera heltzean, bi gizon zeuden emakume bakoitzeko, baina bi neska eta Espainiako emakumezkoen eskubaloi selekzioa izan dira kirolarien ahaleginak saritzen dituzten dominak irabazten bakarrak.\nMaialen Chourraut gipuzkoarrak lehenengo ospakizunak eragin zituen, K1 eslalomeko modalitatean hirugarren izanda. Hasierako probetan nagusi izanda, Chourraut kofiantzaz heldu zen finalera eta brontzezko domina irabazi zuen. Euskaldunak Londresko beste euskal palisten lan bikaina osatu zuen. Aurreko egunetan, Ander Elosegi eta Samuel Hernanz dominetatik oso hurbil geratu ziren: 4. C1ean eta 5. K1ean izan ziren, hurrenez hurren.\nBigarren domina Maider Undarena izan zen. Arabarrak lesio batek markatutako denboraldiaren ordaina hartu zuen eta merezitako saria pozik ospatu zuen. Londreserako bidea zailegia izan zen Undarentzat, baina azkenean, brontzezko domina lortu zuen borrokan.\nAzken domina Espainiako emakumezkoen eskubaloi selekzioarena izan zen. Eli Pinedo, Nely Carla Alberto, Andrea Barno eta Patricia Elorza euskal jokalarien taldeak txapelketa ona egin zuten, baina final-erdietan huts egin zuten. Jorge Dueñas bilbotarraren ‘gudari olinpikoek’ azkar suspertu ziren eta brontzezko domina irabazi zuten Hego Korearen aurka, Olinpiar Joko historikoei amaiera bikaina emanda.\nBeste euskaldunek diploma olinpikoak irabazi zituzten, dominen ateetan geratzen diren kirolarientzat egiten zaien aitorpena (laugarren postutik zortzigarrenera). Mingarriena, agian, Sugoi Uriarteren laugarren postua izan zen, judoko 66 kiloz azpikoen modalitatean. Epaileek aurkariaren aldeko erabakia hartu zuten brontzea irabazteko borrokan, euskal herritarra garaipena ospatzen ari zenean. Oiana Blanco eta Kiyoshi Uematsu txapelketatik at geratu ziren hasierako borroketan, 48 eta 73 kiloz azpikoen modalitatean, hurrenez hurren.\nOphelie Aspord igerilariak 6. postuan heldu zen 10 kilometroko maratoian. Ainhoa Muruak, triatloian, lasterketa ona egin zuen, 7. izanda. Zuriñe Rodriguez 44. postuan heldu zen. Iker Martinez eta Xabi Fernandez, bigarrenaren lesio batek markatuta aritu ziren, eta ez ziren dominak irabazteko probara sailkatu, belako 49er modalitatean. 12. geratu ziren sailkapen orokorrean. Atletismoan, Mikel Odriozola 42. postuan heldu zen 50 kilometroko martxa-proban.\nErrepide txirrindularitzan, Jonathan Castroviejok maila onekin egin zuen debuta. 9.a izan zen erlojupekoan, eta 26.a lineako lasterketan. Erresuma Batua nagusi izan zen belodromoan, Juan Peralta keirineko 10.a izan zen. Hodei Mazkaran esprinteko finalera heldu zen, eta azkena izan zen azken lasterketan (16.a). Leire Olaberriak 13. postuan bukatu zuen omniuma.\nTiro olinpikoan, Juanjo Aranburuk ez zuen sailkapena lortu skeet modalitatean, eta 23. geratu zen. Pablo Carrera ere ez zen 50 metroko pistolaren finalera igaro (22.), baina 10 metroko aireko pistolaren finalean egon zen, eta 6. bukatu zuen.\nEspainiako gizonezkoen eskubaloi selekzioa, Julen Aginagalde, Eduardo Gurbindo eta Mikel Agirrezabalaga euskal jokalariekin, final-laurdenetan geratu zen Olinpiar Jokoetatik kanpo, Frantziaren aurkako partidan. Espainiako futbol selekzioa izan zen, aldiz, porrot nagusia. Javi Martinez, Iker Muniain, Ander Herrera, Iñigo Martinez eta Cesar Azpilicuetaren taldeak ez zuen ezta lehenengo fasea gainditu.\n19:55 - 21:55 EMAKUMEEN EUROKOPA | Gernika Bizkaia vs VBW CEKK Cegled http://www.eitb.com/eu/kirolak/zuzenean/\n22:00 - 01:00 ETB KANTXA | http://www.eitb.com/eu/kirolak/zuzenean/\n17:00 - 20:00 ETB KANTXA | http://www.eitb.com/eu/kirolak/zuzenean/\n16:55 - 20:00 ETB KANTXA | http://www.eitb.com/eu/kirolak/zuzenean/


Jose Arana herriko filantropoa zenaren omenezko erakusketa - Eskoriatza - Goiena.eus\nJose Arana herriko filantropoa zenaren omenezko erakusketa\nIker Barandiaran 2008-06-26 15:29\nAurtengo abenduaren 5ean 100 urte beteko dira Jose Arana Elorza Eskoriatzako semea hil zela. Hala, Ibarraundi museoko arduradunek erabaki zuten Arana gogoratzeko zerbait antolatzea. Eta hain zuzen ere, urtero San Pedrotarako Ibarraundin herriarekin lotutako erakusketaren bat egiten dutenez, aurten Aranaren gaineko materiala batu dute.\nGaur, egubakoitza, inauguratuko dute Jose Aranaren gaineko erakusketa, 19:00etan, Ibarraundin. Horren ostean luncha egongo da. Horretarako, baina, otsaila ezkero daramate lanean. Isabel Aramendia museoko langile arrasatearrak izan du ardura nagusiena. Hura ibili da dokumentazio lanak egiten, materiala batzen eta erakusketa izango dena diseinatzen, besteak beste.\nAramendiak aipatu du lankideez gain, Kutxak, Euskadiko Kutxak eta Arrasateko Udalak ere lagundu dutela.\nIkasleendako ere aproposa\nErakusketa gaur zabalduko dute, baina urriaren 19ra arte egongo da zabalik. "Ikasleek herriaren historiaren gainean ikastea gura dugu eta dagoeneko oporretan daudenez, irailerako material didaktikoa prestatuko dugu", azaldu zigun Aramendiak.\nErakusketa eta liburuxka\nErakusketa lau informazio panelez osatuta dago: Jose Arana Elorza, Jose Arana eta Donostia, Jose Arana eta Madril eta Jose Arana eta Eskoriatza, hain zuzen ere. Panel horietan jasotako informazio guztia liburuxkatan ere batu dute, eta horiek eskuragarri egongo dira Ibarraundin. "Erakusketa etxera eramateko modu bat da", azaldu zigun Isabel Aramendiak.\nPanelez gain, baina, bestelako elementuak ere izango dira: hala, zezen-plaza handi bat eta Aranaren bulegoa irudikatu dituzte; herriko plazan zegoen Jose Arana eskolako erlojua eta marmolezko kartela berreskuratu dituzte; Mariano Benlliurek egindako panteoiaren erreplika bat jarriko dute; eta baita Aranaren gaineko bideo muntaia ere.\nEkintzaile eta filantropoa\nJose Arana loteriarekin aberastu zen Donostian, eta dirua inbertitzeari ekin zion. Hala, Semana Grande edo Aste Nagusia Aranak berak asmatu zuen, eta zezenketak eta bestelako ikuskizun ugari antolatu zituen, tartean Donostian egindako nazioarteko orfeoi eta txaranga lehiaketa.\nMadrilen ere egin zituen hainbat urte: han Errege antzokiko arduradun izan zen bost urtean eta arrakasta handia izan zuen, antzokiari galdutako xarma eman zion-eta. Horrekin guztiarekin diru ugari batzeaz gain, irabazitakoa Eskoriatzan eta beste leku batzuetan banatu zuen Jose Arana mutilzaharrak.\nHerrian jaio zen eta bertan dago lurperatuta\nJose Aranak urte asko egin zituen Donostian eta Madrilen, baina tarteka jaioterrira etorri zen eta harreman estua zeukan Eskoriatzarekin. Hil zenean, testamentuan 200.000 pezeta utzi zizkion herriari eskola, ospitalea eta ur hornidura egiteko. Herrian lurperatu zuten, Mariano Benlliurek egindako panteoian.


Donostiako Sustapena - Fomento de San Sebastián - Bonu Teknologikoa - CIC-Biomagune\nHome Laguntza ekonomikoak Enpresa DonostiaINN Laguntzak Bonu Teknologikoa - CIC-Biomagune\nBonu Teknologikoa - CIC-Biomagune\nHELBURUA: Proiektu teknologikoak garatzea zerbitzu teknologiko aurreratuen bitartez, CIC Biomagunekin elkarlanean.\nCIC BIOMAGUNE zentroarekin lankidetzan, tokiko enpresek eta ekintzaileek sustatutako teknologia osagaidun proiektuak sustatzea eta garatzea, Donostiako ikerketa zentroetan garatutako ezagutzaren transferentzia teknologikoaren bidez.\nHorretarako, teknologia osagaidun proiektuen alde egin nahi da, CIC BIOMAGUNE zentroak produktuak eta/edo zerbitzu teknologikoak garatzeko prozesuetara ekar ditzakeen zerbitzu espezializatuen, azterketen eta laguntzen teknikoen bidez.\nLanaren kronograma, jarraipena eta kontrol adierazlea.\nProiektuei, programan honetan hautatutako proiektuei laguntzeko ontzat emango diren bonu teknologikoen bidez lagunduko diren baliabide ekonomikoak 37.500 eurotan izango dira. Bi entitateek era partekatuan hartuko dute gain ekarpen ekonomiko hau: Donostia Sustapenak ekarpenaren %70 hartuko du gain eta CIC BIOMAGUNEk, berriz, ekarpenaren gainontzeko %30.\nCIC BIOMAGUNEKO BONU TEKNOLOGIKOAREN ZERBITZUEN KATALOGOA\nCIC BIOMAGUNEKO BONU TEKNOLOGIKOAREN ZERBITZUENKATALOGOA\n1. Adibidea: (ENPRESA): paperaren industriako enpresak produktuaren eskaintza dibertsifikatu nahi du ekoitzitako paperari balioa gehituaz, sentsorikaren sektorean sartzeko.\nThermal evaporator eta sputtering evaporator sistemak, EDWARDS AUTO306 and AUTO500, baita ere erabiltzeko moduan.\nEuskarri analitikoa, masen espektroskopiaren aplikazioaren bitartez, aplikazio ezberdinetarako (produktu sintetizatuak baieztatzea, ezpurutasunen karakterizazioa, egitura-zehaztapena, nahasketa konplexuen analisia, bioanalisia,…). Halaber, metodo kromatografikoak erabiltzen ditugu proteinak bezalako makromolekulak karakterizatzeko eta analisiaren aurretik laginak zatikatzeko.\nLCT Premier™ XE time-of-flight (TOF) mass spectrometer, ZSpray™ iturriarekin eta electrospray ionization (ESI) eta LockSpray™ interfaze modularrarekin.\nFluxu zitometroa (BD FACSCantoll)\nFluorimetroak (Perkin Elmer LS55, Horiba Jovin Ivon Fluorolog)\nDymanic light scattering (Brookhaven Bi-200SM)\nSPECS SAGE HR 100 sistema, batez beste 100 mm-ko erradioko PHOIBOS analizatzailearekin ekipatua, zehaztapen atomiko kuantitatiborako eta azaleraren kimika 5-10 nm inguruko sakoneraino. XPS sistemak X izpien Alka or MgKa iturria erabiltzen du.\nEdwards Auto 500 optimizatua, geruza xehe kristalinoak eta gradu analitikokoak prestatzeko.\nAFM Multimode V azaleren laginen alderdi morfologikoa, zimurdura, alekaren tamaina, e.a. zehazteko.\nGure ziklotroian erradio-isotopo ezberdinak produzitzen ditugu, molekulak eta nanopartikulak markatzeko erabiltzen ditugunak, gure laborategietan garatutako prozedura sendoen bitartez. PET eta SPECT erradiotrazatzaile ezagunak produzitzen ditugu, eta azterketa farmakozinetiko eta farmakodinamikoetarako egitura berriak diseinatzen ditugu.\nIrudien analisiaren plataformak Irudi Molekularraren Unitateko ekipo ezberdinetan lortutako irudi guztien prozesatua eskaintzen du (PET, SPECT, MRI eta mikroskopia). Plataformak lantegi ezberdinak ditu eta programazioko hainbat hizkuntzako softwarea, kuantifikazioko eta segmentazioko algoritmo automatikoak garatzeko.\nBonu Teknologiko CIC BIOMAGUNEren Oinarriak (DONOSTIAKO ENPRESA-PROIEKTUAK BULTZATZEKO ETA HAIEN LEHIAKORTASUNA HOBETZEKO LAGUNTZA-PROGRAMA, 3.7. KAPITULUA)


247/2020 DEKRETUA, azaroaren 3koa, baimena ematen diona SPRI-Enpresaren Garapenerako Euskal Agentziari Parque Científico y Tecnológico de Gipuzkoa - Gipuzkoako Zientzia eta Teknologia Parkea, S.A. sozietatearen kapital-gehikuntzan parte hartzeko eta baimena ematen diona sozietate horren estatutuetako 2. artikulua aldatzeko. - Eusko Jaurlaritza - Euskadi.eus\n247/2020 DEKRETUA, azaroaren 3koa, baimena ematen diona SPRI-Enpresaren Garapenerako Euskal Agentziari Parque Científico y Tecnológico de Gipuzkoa - Gipuzkoako Zientzia eta Teknologia Parkea, S.A. sozietatearen kapital-gehikuntzan parte hartzeko eta baimena ematen diona sozietate horren estatutuetako 2. artikulua aldatzeko.\n1. artikulua SPRI-Enpresa Garapenerako Euskal Agentziari baimena ematea Parque Científico y Tecnológico de Gipuzkoa Gipuzkoako Zientzia eta Teknologia Parkea, S.A. sozietatearen kapital-gehikuntzan parte harpidetzeko, guztira 1.150.000 euroko zenbatekoan. Eragiketa horren ondoren, SPRI-Enpresa Garapenerako Euskal Agentziak % 67,11eko partaidetza izango du enpresa horren kapital sozialean.\n2. artikulua Baimena ematea SPRI-Industriaren Sustapen eta Eraldaketarako Baltzuaren titulartasuneko akzioen ordezkariari, kapital-gehikuntzaren ondorioz, Parque Científico y Tecnológico de Gipuzkoa Gipuzkoako Zientzia eta Teknologia Parkea, S.A. sozietatearen estatutuen 2. artikulua aldatzeko adostasuna emateko, zeina honela idatzia geratuko baita:\nSPRI-Enpresa Garapenerako Euskal Agentziaren Administrazio Kontseiluak, 2020ko apirilaren 14ko bileran, Eusko Jaurlaritzara jotzea erabaki zuen, Euskal Autonomia Erkidegoko 2018 ekitaldirako aurrekontuak onartzen dituen abenduaren 22ko 5/2017 Legearen hamahirugarren xedapen gehigarriaren 5. zenbakiaren c) letraren arabera, baimena eman ziezaion SPRI-Enpresa Garapenerako Euskal Agentziari Parque Científico y Tecnológico de Gipuzkoa Gipuzkoako Zientzia eta Teknologia Parkea, S.A. sozietatearen kapitala, guztira 1.150.000 euro ordainduta, hau da, gehikuntza horren % 76,67. Eragiketa horren ostean, enpresa horretan % 67,11koa izango da SPRI-Enpresen Garapenerako Euskal Agentziaren parte-hartzea.\nParque Científico y Tecnológico de Gipuzkoa Gipuzkoako Zientzia eta Teknologia Parkea, S.A. sozietatearen xedea da industria-arloko ekimena eta inbertsioa bultzatzea eta sustatzea. Horretarako, zenbait eraikin eraiki, eta lursail-multzoak egokituko ditu, eta horien ustiaketa kudeatuko du errentamendu-formulen bidez, jabetza-eskualdatze bidez edo beste edozein bide erabiliz, prekarioko lagapena barnean dela. Sozietateak, halaber, lokal eta zerbitzuak sustatuko eta merkaturatuko ditu, teknologia zabalduko du, eskualdatzeko jarduerak gauzatuko ditu, eta parkean ezartzekoak diren enpresa hautagaiak gonbidatu eta aukeratuko ditu, hau da, teknologia aurreratuan jarduerak egingo dituzten enpresak.\nOndorioz, Ekonomiaren Garapen, Jasangarritasun eta Ingurumeneko sailburuaren eta Ekonomia eta Ogasuneko sailburuaren proposamenez, eta Gobernu Kontseiluak 2020ko azaroaren 3an egindako bilkuran proposamena aztertu eta onartu ondoren, honako hau\nSozietatearen kapitala laurogeita bost milioi eta berrehun eta hogeita hamabost mila (85.235.000) euro da, honela banatuta: zortziehun eta berrogeita hamabi mila hirurehun eta berrogeita hamar (852.350), ehun euroko akzioak (100,00), bakoitza balio nominalekoa, 1etik 852.350ra bitarteko zenbaki korrelatiboekin, biak barne, oso-osorik harpidetuta eta ordainduta.\nVitoria-Gasteizen, 2020ko azaroaren 3an.


Argiaren kontrolpean | Bizigiro | Berria\nEguzkiaren argitasunak, bizipoza emateaz gain, izaki bizidunon erloju biologikoa erregulatzen du. Eguzkiaren argia iristen ez den ozeano sakonenetan eta haitzulo ilunenetan izan ezik, gure planetako bizitza osoa Lurraren errotazioarekin sinkronizatuta dago.\nZelula guztiek erloju biologiko bat dute, erritmo zirkadianoak erregulatzen dituena. Erritmo zirkadianoak aldaketa fisikoak, mentalak eta portaerazkoak dira, eta 24 orduko zikloa jarraitzen dute. Erritmo horiek gorputzaren funtzio garrantzitsuetan eragin dezakete, hala nola, hormonen askapenean, gorputzeko tenperaturaren erregulazioan, elikadura ohituretan, digestioan, eta nola ez, lo-patroian.\nGarunean dago erloju nagusia, zelula guztien erlojuak koordinatzen dituena, sinkronizatuta egon daitezen. Animalia ornodunetan, gizakiok barne, erloju nagusia 20.000 neurona inguruz osatuta dago. Neurona multzo horrek muin suprakiasmatiko izenez ezagutzen den egitura bat eratzen du, hipotalamoan kokatzen dena eta zuzenean begietatik informazioa jasotzen duena. Muin suprakiasmatikoak, guruin pinealaren jarduera modulatuz, besteak beste, logura sortzen duen hormonaren ekoizpena erregulatzen du, melatoninarena.\nArgi gutxi dagoenean, muin suprakiasmatikoak guruin pinealari melatonina ekoizteko agindua ematen dio, loa sortzeko. Logurea eragiteaz gain, gauez melatoninak odol-presioa, glukosa-mailak eta gorputzeko tenperatura murrizten ditu. Hain zuzen ere, aldaketa fisiologiko horiek dira loaldi on baten erantzule.\nGoizetan, berriz, argiaren presentzian, muin suprakiasmatikoak guruin pinealari melatoninarik ez ekoizteko agintzen dio. Bestalde, kortisola, adrenalina eta noradrenalina bezalako hormonen ekoizpenak gora egiten du. Egoera horrek guztiak alerta-egoera bat sortzen du, eta kontzentrazio-maila, energia fisikoa edota erabakiak hartzeko ebazpen-gaitasuna nabarmen handitzen dira. Gainera, gauez ez bezala, egunez presio arteriala igo egiten da, eta metabolismoa azkartu.\nPrintzipioz, erloju biologikoa argi naturalari erantzuteko diseinatua dago, baina argi artifizialarekiko ere sentikorra da. Hori dela eta, argi artifizialak erloju biologikoa erruz nahas dezake. Gizakion kasuan, adibidez, atzematen dugun argi ikuskor espektroko (400-700 nm) argi urdinak (380-475 nm) melanopsinaren sintesia estimulatzen du. Fotopigmentu horrek, besteak beste, melatoninaren sintesia inhibitzen du. Hori dela eta, gauez pantailen bidez argi artifiziala kontsumitzeak, txandaka lan egiteak edota beste ordu-erabilera bateko eremuetara bidaiatzeak loaren kalitatea nabarmen murrizten du.\nBeraz, imajinatu zer-nolako nahasmena pairatu behar duten Nazioarteko Espazio Estazioko astronautek, 90 minutuero egunsenti eta ilunabar bortitz bat bizi dutenek, egunean Lur planetari 16 bira ematen baitizkiote. Egia esan, nahaste hori jasanezina litzateke, eta, horregatik, espaziontzietan 24 orduko argi-iluntasun zikloak simulatzen dituzte; 15,5 orduz argia daukate, eta 8,5 orduz iluntasuna.\nIzan ere, erritmo zirkadianoak eta argi-iluntasun ziklo naturalak sinkronizatuta ez egoteak loaren kalitateari eragiten dio, eta hainbat patologiarekin ere erlazionatu izan da: obesitatea, diabetesa, depresioa, nahasmendu bipolarra eta urtaroko nahasmendu afektiboa, besteak beste. Hortaz, saiatu gaitezen gure bizitza Naturaren erritmora doitzen, guk uste ez arren, bera baita gure gidaria.


Depresioa: guardia inoiz ez jaistea | Consumer\nDepresioa: guardia inoiz ez jaistea\nLehen mailako arretako medikuak pazientearekin 'aliantza terapeutiko' bat egin behar du kontsultara joan eta agindutako botikak har ditzan.\narabera: Ostirala, 2008ko otsailaren 08a\nIrudia: Marinka van Holten\nBi ahoko arma izan daiteke depresioaren hobekuntza. Gaixo bat gaixotasun mental larri horretatik sendatzen noiz ari den adierazten du, baina, aldi berean, une horretantxe saiatzen dira ideia suizidak dituzten gaixoak bere bizitzaren kontra. Lehen mailako arretako medikuek horiek kontsultan aurkitzen saiatu behar dute, heriotza goiztiar horiek saihesteko.\nMunduko Osasun Erakundearen (OME) arabera, depresioak munduko populazioaren %10 eta %15 artean eragiten du, bizitzan behin gutxienez. Horrek esan nahi du deprimitutako pertsonen kopurua lau milioi pertsonara iritsiko litzatekeela, eta horrek esan nahi du psikiatra eta psikologoen kopurua ez dela nahikoa buru-eritasun horri aurre egiteko. Zorionez, lehen mailako arretako medikuak gai dira horiek artatu eta tratatzeko.\nTristura baino gehiago\nDepresioak jotako gehienek etsipena, apatia eta tristura sakona dituzte ezaugarri. Egoera horretan ia ez dute indarrik biltzen hurrengo egunean ohetik altxatzeko. Hobera egiten dutenean, gaixo horien arrisku handienetako bat —batez ere emakumeena— ideia suizida horiek erasotzea da. Izan ere, bitxia bada ere, askok suizidio-saioak egiten dituzte indarberritze-aldian, tristura sakoneko faseak irauten duen bitartean ez baitute horretarako gaitasunik, ezta planifikatzeko ere.\nBaina berreskuratze-fasea bereziki arriskutsua da. Une horretan, pazienteek beren indarren zati bat berreskuratu dute, eta indar horiek oraindik ez dira nahikoa bizitzari baikortasunez aurre egiteko, baina nahikoa dira suizidioa prestatzeko eta, are gehiago, suizidioa gauzatzen saiatzeko, José Ángel Arbesu Oinarrizko Osasun Laguntzako Medikuen Espainiako Elkarteko (SEMERGÍLEN) Osasun Mentaleko Lan Taldearen koordinatzailearen eta ‘Psikopmental’ programako zuzendari zientif\nPrograma honetan parte hartzen duten medikuak buru-eritasunen hemezortzi kasutan trebatu dira. Sarritan, gaixotasun horiek Lehen Hezkuntzako kontsultetan aurki daitezke bizitza errealean. Suizidioa eta ideia suizidak dituzten pertsonei orientazioa ematea izan da lehen mailako arretako mediku horien adibideetako bat.\nOinarrizko osasun laguntzako medikua\nGaixoarekiko enpatia funtsezkoa da ideia suizidak garatzen dituzten pazienteak zein diren jakiteko. Hala, elkarrizketa klinikoan, medikuari galdera intimoetan eta gai orokorretatik abiatuta gutxiagotik gehiagora joatea gomendatzen zaio, gero galdera garrantzitsuagoak sartzeko. Hori izango litzateke pentsamendu suizidei buruz zeharka galdetzeko era ugarietako bat.\nDepresio-pazienteak familiarekin eta gizartearekin lotura onak baditu, lehen mailako arretatik trata daiteke dagokion medikazioarekin.\nMedikuak gaixoak ideia suizidak dituela ondorioztatu ondoren, arreta emateko modurik onena zein den pentsatu behar du. Arrisku handiagoa izanez gero, ospitalera bidal dezakezu. Arrisku handiko kasu horiek zenbait markatzaile edo suizidio-arriskuaren adierazle jakinei esker identifikatzen dira: bakarrik bizi diren pazienteak, lotura sozial eta familiar gutxi dituztenak, arazo ekonomikoak edo alkoholarekiko mendekotasuna dituztenak, besteak beste.\nHori guztia oinarrizko osasun laguntzako medikuak baloratu behar du. Baina, gaixoak familiarekin eta gizartearekin lotura onak dituela jakiten badu, eta inoiz ez badu autolesio-saiorik egin, lehenengo laguntza-mailan tratatu ahal izango da dagokion medikazioarekin. Hala ere, pazientearekin ‘aliantza terapeutiko’ batera iristen dela ziurtatu behar da, hau da, pazienteak kontsultara joateko eta agindutako botikak hartzeko aukera eman behar dio.\nGaixoa bakarrik bizi denean, alkoholarekin arazoak dituenean, ekonomikoak edo bestelakoak, eta isolamendu soziala jasaten duenean, egokiena osasun mentaleko unitate batera bideratzea da, kasu horietan adituak diren profesionalek arreta eman diezaioten. «Lehen Hezkuntzako medikuak egin behar duen lehenengo gauza da gaixoa ez aurrejuzgatzea, baizik eta entzutea, iritziak entzutea eta sinesmen negatiboak desaktibatzen saiatzea. Baina inoiz ez moralki epaitu», dio Arbesuk.\nLehen mailako arretako medikuak medikazioa (antidepresibo eta lasaigarriak) eta psikoterapia preskribatzen ditu, baina bere familia- eta gizarte-ingurunearekin konektatzen saiatzen da, pazienteak loturak izan ditzan eta isolatuta gera ez dadin. Familiarekin eta gizartearekin duen lotura hori funtsezkoa da depresioak jota dagoenak bilakaera ona izan dezan.\nHala ere, medikuak familiakoekin hitz egin behar du, argi uzteko ez dutela behartu behar gaixoa nahi ez dituen edo indarrik ez duen gauzak egitera. Baliteke familiak, bere nahirik onenarekin, etxetik ateratzen edo harekin batera jarduerak sustatzen saiatzea, eta ez litzaieke behartu behar, gutxienez, tristezia, apatia eta depresioaren etsipen fasean. Aurrerago, apatiatik ateratzen lagunduko dioten jarduerak programatzen saia gaitezke.\nSuizidioaz hitz egiten denean, hainbat topiko sortzen dira berehala eremu desberdinetan, horietako asko faltsuak. Hedatuena hauxe da: bere buruaz beste egiteari buruz gehiegi hitz egiten bada, biztanleriak bere burua emulatu eta ‘kutsatu’ egiten du, erabat faltsua den herri-sinesmena, SEMERGENeko adituaren arabera. Espezialista horrek esan du beste uste oker bat dela depresio sakoneko pazienteak bere buruaz beste egitea, eta depresioa hobetzeak ez duela bere buruaz beste egiten, kontrakoa gertatzen denean.\nPaziente batek bere buruaz beste noiz egingo duen eta bere buruaz beste egitea aurreikusi ezin dela esan arren, hori ez da guztiz egia. Gaixoak arrasto adierazgarriak uzten ditu agur esateko, testamentua egiteko. «Paziente horiek kontsultetara joan ohi dira eta beren buruaz beste egitea pentsatzen ari dela adierazten duten zantzu txikiak uzten dizkigute, nahiz eta oso deprimituta daudenak ez dauden gai planifikatzeko».\nDepresioa duten paziente gehienek ideia suizidak dituzte; zehazki, estatistiken arabera, gehiago saiatzen dira emakumeak, nahiz eta gizonek gehiago kontsumitu. Norberaren existentziaren kontra jotzea egintza arruntagoa da bizitzako adin ertainetan, baina bakarrik bizi diren adineko pertsonengan ere arrisku handia hautematen da, familiarekin (alarguntasunagatik) eta gizartearekin lotura gutxi dutenengan. Europan, Finlandia da suizidio gehien dituen herrialdea. Herrialde horren tasa 100.000 biztanleko 37,9 da, OMEk zabaldutako 2002ko datuen arabera.\nSuizidio-tasarik altuenak Eskandinaviako herrialdeei dagozkie, eta baxuenak, berriz, Latinoamerikako eta Mediterraneoko herrialdeei. Tasa baxutzat jotzen da 100.000 biztanleko 5 kasu inguru. Espainian, Lugo da suizidio-tasa handiena duen probintzia. Han, 100.000 biztanleko 15 eta 30 kasu artean daude.\ndepresio ideaciones suicidas-eu médico de atención primaria-eu paciente-eu suizidioa


gure etorkiñak: eta helduentzat zer?\nAmestutako herrira heltzean, papelak ondo izanez gero...arazo larri baten aurrean aurkitzen dira, hizkuntza; ez dute ulertzen, beraz hemen inguruan E.P.A., E.B.A.,... edo horrelako zentruak aurki ditzazkegu, bertan etorkiñei estatuko hizkuntz ofiziala erakusten zaie eta horrez gain, lanpostu batzue k egiteko jakin beharreko minimo bat, ikastaroen bidez, erakusten zaie.\nHorrela lanpostu egoki batean hasteko aukera ematen zaie,...ikasten dauden bitartean gehienak, norbait zaintzen dute, hau da, nagusirenbat zaintzen dute (zaindari gehienak emakumeak izaten dira).\nGizonezkoen kasuan, cd-ak saltzeko aukera izaten dute, lanpostu hau oso erraz aurkitzen dute, berez, lanpostu hau, ez da legala baina ala izango bazen bezala ikusia dago, beraz inolako arazo gabe saltzen dituzte.\nHona hemen kuban ikasten dauden gazte batzuk. Beraien herritik alde egin zuten eta kubara joan dira, bertan jarraitzea gogorregia zelako, hara heltzean nahi dutena ikasteko aukera eman diete, beste tokietan zergatik ez da hori gertatzen?ez al da garrantzitsua?bideo honetan beren esker ona ematen diote kubari.\nPublicado por alaitz en 9:43


Lizentzia eskatzeko orria\nTabla que ofrece los datos de OBRA TXIKIKO LIZENTZIA - UR ETA SANEAMENDU HARTUNEA\nXedea Lizentzia lortzea betiko ur HARTUNERAKO, obrarako ura hartzeko (behin-behinekoa), suteetarako ura hartzeko, eta euri uren eta ur beltzen saneamendurako.\nHirigintza Diziplina eta Jarduera Unitate Administratiboa\nEbazpen organoa Hirigintza eta Ingurumen arloko Zinegotzi-Ordezkaria\nAdministrazio-isiltasunaren izaera Ez onartutzat (jabari publikoan eragina badu)\nHartzaileak Goian azaldutako obra horiek egiteko interesa duten pertsona guztiak.\nBeharrezko dokumentazioa - Obra txikirako lizentzia eskatzeko orria.\n- Txingudiko Zerbitzuen txostena. **\n- Parte hartuko duten gremio guztien obra aurrekontuak aurkeztuko dira, eskulana eta materialak (BEZ gabe) barne. Aurrekontua ez bada aurkezten, Udal Zerbitzu Teknikoek egingo dute kalkulua.\nLege-araudia - Hiri Antolamendurako Plan Orokorra\n- Txingudiko Zerbitzu Mankomunitatearen Araudia.\nIsuna jarriko da obrak egitean atzeratzen den egun bakoitzeko.\n- ** Lizentzia eskatu aurretik, ur hartunerako nahiz saneamendu hartunerako, Txingudiko Zerbitzuen bulegoetara joan beharko du interesatuak (Junkal kalea, 26 - Olaberria, 18) eta honako dokumentazio hau aurkeztu:\n- Proiektaturiko obren eta erabili beharreko materialen deskribapen osoa.\n- Kokalekuaren planoa, 1:100 eskalan.\n- Proiektaturiko edo benetan amaituriko hornidura edo/eta saneamendu instalazioen planoak.\nEgin behar duen esku hartzerako udal lizentzia izateko beharraren inguruan informazioa emango diote Txingudiko Zerbitzuek eskatzaileari, eta horren inguruko txosten teknikoa emango zaio halaber (lizentzia eskaerarekin batera aurkeztu beharko dena).\n- Txingudiko Zerbitzuak, S.A.ren txosten horrek jasoko ditu jada hartunea egiteko bete beharreko baldintzak, eta udal txosten teknikoak zehaztuko ditu hartunea egiteko beharreko zanga gauzatzeko baldintzak. Lizentzian jasoko dira bi baldintza mota horiek eta derrigorrez bete beharko dira.\n-Bi hartune mota horietarako (UR hartunea nahiz SANEAMENDU hartunea), lizentzia ematen denetik hasi eta lehenengo eta zazpigarren laneguna artean hasiko dira obrak egiten, eta epe horretan hasten ez badira berriro eskatu beharko da baimena.\n- Ur hartunerako behin-behineko kontratuari baja emango zaio, eta Txingudiko Zerbitzuen bulegoetara joateko obligazioa dutela jakinaraziko zaie etorkizuneko jabeei.\n- Egin nahi dena ur hartunea ez bada, eraikinen barnean (bizilekurako, merkataritzarako mahiz industriarako eraikinetan) kontagailu berria jarri baizik, ez da hartunerako lizentziarik tramitatu beharko, obrarik ez bada egiten beti ere, eta Txingudiko Zerbitzuetara joan beharko da eskaera egiteko.


Etiketa: circular economy\nIngurumenaren ikuspuntutik ekonomia zirkularra bultzatzea garrantzitsua dela ikusi dugu, baina, zein izango litzateke honen inpaktua enpleguari dagokionean? Zifra zehatzak ematea zaila den arren, eraikuntza materialen berrerabilpenaz aritzen garenean, enplegu-sorkuntzarako ahalmen handia antzeman dezakegu.\n2015an, WRAPek (The Waste & Ressources Action Programme) ekonomia zirkularrari lotutako enplegu-sorkuntza nabarmentzen zuen txostena argitaratu zuen Erresuma Batuan. Gaur egun Europan, 3,4 milioi pertsonek berrerabilpenarekin zerikusia duten jardueretan lan egiten dute eta ekonomia zirkularraren garapenak 1,2tik 3 milioirako enplegu gordin (bruto) sortuko lituzke. Gainera langabezian dauden pertsonen 255 000tik 520 000rako gutxitzea lortuko litzateke (datu hauek enplegu garbiei dagokie).\nGaur egungo garapena jarraituz gero, 2030rako 135 000 enplegu gordin berri sortuko lirateke Frantzian, 81 000 Espainian eta 19 000 Belgikan. Neurri berriekin nabarmen handitu daitezke zifra hauek.\n2015ean Erromako klubak ekonomia zirkularraren abantailei buruzko azterlana argitaratu zuen, 2009ko datu-baseak eta agertoki ezberdinak (energia berriztagarriak, eraginkortasun energetikoa, materia birziklatuen erabilera edo bizitza erabilgarriaren luzapena) uztartuz. 2030rako enplegu sorrera garbiaren igoera iragarri zuen, 500 000 enplegu Frantzian eta 400 000 enplegu baino gehiago Espainian!\nEgilea AdokinArgitaratze-data 2020-05-21 2020-05-25 Kategoriak Zergatik?, SozialaEtiketak employment, circular economyIruzkin 1 Circular economy and employment sarreran


Neuropsikologia garunaren eta jokaeraren arteko harremanak aztertzera aplikatzen den zientzia bat da. Neuropsikologia Klinikoan aritzeko, graduondoko berariazko prestakuntza teknikoa eta ikuskatutako praktika bikaina eskatzen da. Neuropsikologia Klinikoaren garapena hain izan da handia gure herrialdean, prestakuntza ziurtatua duten profesionalen eskaera gero eta handiagoa da.\nDeustuko Unibertsitateak Neuropsikologiako prestakuntzaren aldeko apustua egin du 90. hamarkadaren hasieratik. Psikologiako lizentziaturaren barruan espezializazioko ibilbide bat eratu zen 1999an, arlo horrekin lotutako 9 irakasgai zituena, eta ikasleen artean eskaerarik gehien zuen ibilbidea izan zen. Bestalde, Buru Osasunari eta Terapia Psikologikoei buruzko Unibertsitate Masterrak Neuropsikologiako berariazko ibilbide bat eskaintzen zuen ikasketa planaren barruan, arlo horretako espezialistek emana. 2010-2011 eta 2014-2015 ikasturteen artean, Deustuko Unibertsitateak Neuropsikologiako berariazko prestakuntza eskaini zuen: Neuropsikologiako Aditua.\n2015-2016 ikasturtetik hona, Deustuko Unibertsitateak Neuropsikologia Klinikoko Unibertsitate Masterra eskaintzen du (Unibertsitate Kontseiluak ikasketa plana egiaztatuta, Kalitatea Ebaluatzeko eta Egiaztatzeko Agentzia Nazionalaren aldeko txostena jaso ondoren, eta 2015eko apirilaren 17ko Ministro Kontseiluaren Erabakiz tituluaren ofizialtasuna aitortuta; Unibertsitateko Estatu idazkariaren 2015eko apirilaren 22ko Ebazpenaren bidez argitaratua, 2015eko maiatzaren 7ko BOEn).\nHorrez gain, Neuropsikologia Klinikoko Unibertsitate Masterra ikasturte batean egiteko edo ikasketa ofizialen plan bateratua egiteko aukera dago Osasun Psikologia Orokorreko Unibertsitate Masterrarekin batera eta bi titulazioak lortzekoa bi urtetan.


Punk musika establishmentaren kontra jotzea helburu duen kultur mugimendua da, rock musikaren adar baten sortzailea: punk-rock delakoa. Ameriketako Estatu Batuetan eta Erresuma Batuan 1974-1975ean sortua. The Ramones, The Sex Pistols, The Damned, Patti Smith edo The Clash izan ziren musikaren eta estetikaren eredua ezarri zuten musika taldeak. Punkak bere kultura eragin zuen; gazte-bortizkeria, janzkera propio eta bereziak, muturreko askatasunean oinarritutako ideologia eta kontsumismoaren kontrako etika dira haren ezaugarri nagusiak.\nPunk musika establishmentaren kontra jotzea helburu duen kultur mugimendua da, rock musikaren adar baten sortzailea: punk-rock delakoa. Ameriketako Estatu Batuetan eta Erresuma Batuan 1974-1975ean sortua. The Ramones, The Sex Pistols, The Damned, Patti Smith edo The Clash izan ziren musikaren eta estetikaren eredua ezarri zuten musika taldeak. Punkak bere kultura eragin zuen; gazte-bortizkeria, janzkera propio eta bereziak, muturreko askatasunean oinarritutako ideologia eta kontsumismoaren kontrako etika dira haren ezaugarri nagusiak. (eu)


Carmen Hierro artistaren “Barne Logika” argazki erakusketa | Nontzeberri\nHasiera/ARTEA/Carmen Hierro artistaren “Barne Logika” argazki erakusketa\nCarmen Hierro artistaren “Barne Logika” argazki erakusketa\nOngarri Argazki Taldeak eta Elgoibarko Kultura Sailak antolaturik, maiatzaren 8tik 23ra bitartean, Carmen Hierro artistaren Barne Logika argazki erakusketa ikusi ahalko da Elgoibarko Kultur Etxean.\nErakusketan formatu txiki eta ertaineko eskultura sailekin haurren munduaren gainean metafora bisual moduko bat eraikitzen du artistak. Objektu soil eta egunerokoen irudien bitartez, gehigarri espresiboak ezarri eta modu horretan eraldatzen ditu, eta “mikrojokaleku jakinetan kokatuak autorearen munduaren ikuspegia islatzen dute”.\nArmando Marin adituaren arabera, “haurtzaroko uneak islatzen dituen irudi indefinitu bat dago. Memoriaren zokoetan baretutako jariokin bat bezala, batzuetan supituki oldartzen zaizkigun horiek, bide horretan egin hausnarketa orori egosgogor aurre egiten dioten errealitate batean. Argazki hauek umorez gainezka daude, autokritikaz, eta zergatik ez, oroimenerako gonbidapen batez. Oraingoan irudiz oroitutako gomuta… Gure haurtzaroko musika bezain gardena dudarik gabe.”\nCarmen Hierro Arte Ederretan lizentziatu zen 1994ean Bartzelonako Unibertsitatean eta bertan egin zuen doktoregoa (1995-1997). 2009-2010 artean Photoespaña Masterra jaso zuen argazkilaritzan, teoria eta proiektu artistikoak Madrileko Unibertsitate Europearraren eskutik.


Irekia Eusko Jaurlaritza - Gobierno Vasco :: Zabaldu da izena emateko epea Ekonomiari eta Fiskalitateari buruzko hezkuntza moduloan interesa duten ikastetxeentzat\nZabaldu da izena emateko epea Ekonomiari eta…\n- DBH 4ko eta Batxilergoko 1. eta 2. mailetako ikasleei zuzendua 2017-2018 ikasturtean zehar.\n- Programak kontzientziazio fiskal handiagoa lortu nahi du, eta iruzur fiskalaren prebentzioa adin txikietatik.\n- Foru Aldundiek eta Eusko Jaurlaritzak bultzatutako gizarte- eta zerga-moduluak 190.000 eurotik gorako inbertsioa du.\nZabaldu da izena emateko epea Foru Aldundiek eta Eusko Jaurlaritzak lagundutako zerga-hezkuntzari buruzko programa bateratura atxiki nahi duten Euskadiko ikastetxe guztientzat.\nDatorren urriaren 10era arte, 2017/2018 ikasturtean zehar gizarte- eta zerga-unitate didaktiko berrira atxiki nahi duten ikastetxeek beren hezkuntza-elkartearen bidez egin dezakete lehentasunez.\nProgramaren ikasle hartzaileak DBHko 4. mailakoak eta Batxilergoko 1. eta 2. mailetakoak izango dira, ikastetxe bakoitzaren aukeran.\nEkimen hau Iruzur Fiskalaren kontrako Borrokarako Plan Bateratuaren barruan dago, prebentziozko estrategiak garatzeko, adin txiki batetik kontzientziazio fiskal handiago baten sustapenean oinarritutakoak, hezkuntza-ingurunean.\nAtxikipena borondatezkoa da. Gehienez Euskadiko 150 ikastetxe kalkulatu dira 2017-2018 ikasturtean zehar, baina proiektuak jarraitzeko asmoa du eta helburua da datozen urteetan ahalik eta estaldura-maila handiena lortzea.


Likert eskala - Wikipedia, entziklopedia askea.\nLikert eskala psikometrian eta soziologian erabili ohi den galde sorta mota bat da. Rensis Likert psikologo amerikarrak proposatu zuen lehen aldiz. Likert eskala batean, galderak erantzuten dituenak hainbat baieztapenekiko adostasun maila adierazten du, eskuarki 5 mailako eskala batean. Adibidez, Likert eskala bat honelako galderek osatzen dute:\nLikert eskalako galdera bakoitzari Likert motako item, elementu edo galdera deritzo. Galderetako puntuazioen baturak aztertu beharreko ezaugarria behar bezala neur dezan, galderek norabide berean erakutsi behar dute ezaugarriarekiko egokitasuna. Galdera bakoitzeko emaitzak banaka edo beraien arteko korrelazioa neurtuz azter daitezke. Galde sortaren fidagarritasuna ere azter daiteke, Cronbachen alpharen bitartez esaterako.\nLikert eskaletan arruntena 5 aukerako galdera da, baina 7 eta 9 puntuko galderako Likert eskalak ere erabili ohi dira. Eskuarki iritziaren neutraltasunaren adierazpena erdiko erantzunaren bitartez onartzen den arren, batzuetan adostasuna edo ez adostasuna adieraztera behartzeko 4 puntuko galderak ere erabili izan dira.\nBeti erabateko adostasuna edo ez adostasuna adierazteko joera duten pertsonak direla eta, Liker eskalek izan dezaketen adierazgarritasun eza dela eta, aztertu beharreko ezaugarria norabide ezberdinetan azaltzen duten galderak ezar daitezke, pertsona hauek antzemateko, baina puntuazio hauen batuketa egiterakoan, norabide ezberdina duten galderen erantzunen alderaketa egin beharko da aurretik.\nLikert eskalak aldagai ordinala osatzen duela pentsatu ohi da. Hau dela eta, azterketa estatistikoa egiterakoan, metodo ez parametrikoak erabili beharko dira (adibidez, Kruskal-Wallis froga erabili ahal izango da emaitzak aztertzeko, baina ez ordea ANOVA bariantza analisia. Halaber, mediana eta moda kalkulatu ahal izango dira galdera bakoitzeko erantzunak aztertzeko, ez ordea batez bestekoa.


Tremenda Jauria eta Oxabi, Galdakaoko jaietan - Deia\nTremenda Jauria eta Oxabi, Galdakaoko jaietan\nSantakurtzetako kontzertuetan, Eskean Kristo eta Itziarren Semeak ere arituko dira\nGaldakao - Gutxinaka, Galdakaoko jaiak gero eta gertuago daude egutegian. Jai egitarau osoa prestatzen dabiltza oraindik, baina atzo, santakurtzetako kontzertuen izenak jakinarazi zituzten. Zentzu honetan, Tremenda Jauria, Eskean Kristo, Itziarren Semeak eta Oxabi arituko dira jaietako kontzertu egunetan. Beste alde batetik, bigarren urtez jarraian, kartelburu bat egongo da izen guztien artean.\nKasu honetan, 21ean igoko da talde printzipala eszenatokira. Horrela, iragarritakoaren arabera, Fangoria izan daiteke talde hori. Aurten ere, kontzertuak erabakitzeko, Galdakaoko udalak web-orriaren bidez herritarrei nahiago dituzten musika taldeei buruz galdetu die. Hain zuzen ere, Galdakaoko aurtengo zaindari-jaietan lau egun desberdinetan egongo dira kontzertuak. Horietatik, herritarrek web-orriaren bitartez parte-hartuz, hiru eguneko musika-kartela erabaki dute.\ndATAK Parte-hartze prozesu hori kontutan hartuta, horrela geratu da kartela; Irailak 13, ostirala, Oxabi taldea hasiko da kontzertuekin. Egun bat geroago, larunbatean, Tremenda Jauriaren txanda izango da. Hurrengo asteburuan, 20an, Eskean Kristö eta Itziarren Semeak arituko dira eta, 21ean, Udalak aukeratutako taldea.\nProzesu honen hasieran eta herritarrek beraien proposamenak bidali eta gero, aukera gehiago zeuden. Horrela, Martires del compas, Tremenda Jauria, Obus, Juantxo Skalariak & La Rude Band, Eskean Kristo eta Itziarren Semeak, Governors eta Enkore, Ane Guria+Suaia eta Ama Rebel, Oxabi eta beste bi tributu banda proposatzen ziren izen horien artean. - I. U.


Mikrobizida batek GIBaren bidezko infekzioa prebeni dezake | Consumer\nMikrobizida batek GIBaren bidezko infekzioa prebeni dezake\nIn vitro fasean %90eko eraginkortasuna erakutsi du.\nProba-fasean dagoen gel batek sexu-harremanetan GIBak eragindako kutsadurari aurrea har diezaioke, Gregorio Marañon ospitaleko Immunobiologia Molekularreko Laborategiko immunologoek egindako lanaren arabera, Alcalá de Henaresko Unibertsitateko ikertzaileekin lankidetzan. Oraingoz, “in vitro” fasean %90eko eraginkortasuna erakutsi du.\nJournal of Controlled Release zientzia-aldizkarian argitaratu berri den ikerketa hori fase preklinikoan dago, eta dagoeneko hasi dira sagu humanizatuen saiakuntzak. Fase klinikora iritsiz gero, gel edo mikrobizida hori izango litzateke Espainian horrelako GIBaren aurkako lehena. Gelaren oinarria 2G-S16 zenbakia da. Epitelio-zelulen eta GIBaren kontrako immunitate-sistemaren infekzioa blokeatzen duen partikula mikroskopiko mota bat da.\nProiektuaren arduradunak, María Ángeles Muñoz-Fernándezek, adierazi du gaur egun ez dagoela horrelako produkturik merkatuan, baina hainbat erakunderen ikerketen arabera, emakumeen % 30ek infekzioaren aurkako mikrobizida erabiliko balu, munduan 3,7 milioi GIBak eragindako infekzio gehiago saihestuko lirateke”. “Horregatik, uste dugu oso garrantzitsua dela prebentzio-metodo bat garatzea, haren erantzukizuna ez baitago kide sexualaren borondatearen mende”, esan du Muñoz-Fernándezek.\nBaginan edo ondestean erabiltzen diren emakume eta gizon osasuntsuentzako gela edo mikrobizida topikoa da, ez da toxikoa eta, aplikatu ondoren, 18 eta 24 ordu bitarteko eraginkortasuna izan lezake GIBaren aurkako babesean, kutsatu gabe sexu-harremanak izateko. Birusa inhibitzeaz eta giza gorputzean hedatzea geldiarazteaz gain, gelaren balio erantsietako bat hanturaren aurka duen ahalmena da, eta ahalmen horrek eragotzi egiten du infekta daitezkeen zelulak hanturaren gunera iristea, eta, ondorioz, GIBak kutsatzeko arriskua murrizten da. Gelak ez du bazkaltzeko flora aldatzen, ez du baginako narritadurarik eragiten, ezta espermatozoideen mugikortasuna ere; beraz, ez dio gizonezkoen ugalkortasunari eragiten.\nGel edo mikrobizida hori garatzeko ikerketa Gregorio Marañónen Immunobiologia Laborategiko ikertzaileen eta Alcalá de Henareseko Unibertsitateko Kimika Ez-organikoko sailaren arteko lankidetzatik sortu da. 2003an hasi zen, nanopartikulak GIBaren aurkako gene-terapian birusak ez diren ibilgailu gisa aplikatzeko eta haien ikerketen emaitzak gizarteari helarazteko. Lankidetza horrek lehen urratsak eman ditu GIBaren bidezko infekziorako tratamenduetan, eta, gaur egun, estatuko eta Europako hainbat ikerketa-proiektu partekatzen dituzte. Horrez gain, zortzi patente lortu dituzte GIBaren aurkako aplikazioetan nanosistemak aplikatzeari buruz.\ngel-eu GIB infección-eu microbicida-eu prevención-eu


Sanmigel ospakizun gehiago - Sakana - Guaixe.eus\nSanmigel ospakizun gehiago\nGuaixe 2018-09-28 15:46\nEkain ospakizun eguna da San Migel. Ekaitarrek paella prestatu eta kontzeju-etxeko beheko aldean dagoen txokoan afalduko dute. Jatekoen ondoren, mahaian kontu kontari edo bestelako jokoetan ariko dira. Musika ekipoa eramanen dute eta festarako doinuak hark zabalduko ditu. 50 bat ekaitar biltzea espero dute bihar, herrian edota kanpoan bizi direnak.\nBestalde, San Migel eguna arbizuarrendako egun seinalatuetako bat da, udalak aatea, auzatea, eskaintzen baitu. Plazan, bihar, 20:00ak aldera, elkartuko dira arbizuarrak. Koadrila batzuek afariak eginen dituzte. Azkenik, Lizarragako San Migel kofradiako kideak ere elkartuko dira bihar. Elkartean gosaldu ondoren, sanmigeldarrak herriaren gainean dagoen ermitara joanen dira, 11:00etan, mezara. Elizkizuna despedituta, herritarrendako auzatea eskainiko dute. Hangoa despedituta, atzera ere, elkartean bazkaltzera elkartuko dira. Akordeoilariaren doinuekin festa giro ederrean pasako dute arratsaldea.\nGizartea Arbizu Ekai Lizarraga


Gizon bat hil da Benta Berrin, kamioi batek harrapatuta - Irutxuloko Hitza : Irutxuloko Hitza\nGizon bat hil da Benta Berrin, kamioi batek harrapatuta\nBenta Berriko polikiroldegian gertatu da istripua; gizonak 86 urte zituen\nBenta Berriko polikiroldegian gertatu da ezbeharra. (Argazkia: Irutxuloko Hitza)\nBenta Berriko polikiroldegian 86 urteko gizon bat hil da gaur arratsaldean, bertan lanean zebilen kamioi batek harrapatuta. Dirudienez, kamioiak atzera egin du gizonak errepidea gurutzatu behar zuen unean, eta ez da maniobraz ohartu. Zarautz kaleko bizilaguna zen.


Nafarroako arartekoak Gizarte gaietarako kontseilariari iradoki dio SOVIko pentsiodunei laguntza osagarriak emateko aukera\t/ 2007\t/ 2007-2011\t/ Albisteak\t/ Defensor del Pueblo | Ararteko - Navarra Nafarroa\nNafarroako arartekoak Gizarte gaietarako kontse...\nNafarroako arartekoak Gizarte gaietarako kontseilariari iradoki dio SOVIko pentsiodunei laguntza osagarriak emateko aukera\n18 Iraila 2007 Iruña\nNafarroako ararteko Javier Enérizek idatzi bat igorri dio Gizarte Afera, Familia, Gazteria eta Kirol Departamentuko kontseilari María Isabel García Malori. Hain zuzen ere, idatzi horretan iradoki dio departamentu horrek esku har dezala, zalantzarik gabe, botere publikoek gutxien babesten duten taldeetako baten egoera hobetzeko: Zahartzaroko eta elbarritasunetarako nahitaezko sari desagertutakoaren pentsiodunak (SOVI).\nGizarte Segurantzaren egungo sistemak indarrean utzi zituen aurreko erregimenetan egindako kotizazioen ondorioz sortutako diru laguntzak, betiere kontuan harturik interesdunek ez zutela hartan zorduntzeko pentsio baterako eskubiderik.\nSOVIko pentsioek hondar izaera dute eta ez daude Gizarte Segurantzaren sistemaren barnean. Sistema horren babes jardunaren barnean, zahartzaro, elbarritasun eta alarguntasunagatik jasotzen diren diru laguntzak daude. SOVIko pentsioak, berriz, 1967ko urtarrilaren 1a baino lehenagoko kotizazioei dagozkie eta bateraezintasun arau zorrotzak dituzte, 2005. urteko lege batek neurri batean malgutu baditu ere alarguntasun pentsioekin batera jaso ahal izateko.\n2007. urtean, hileko zenbatekoak 338,84 eurokoak ziren (urtean 4.743,76 euro). Zenbateko horiek nabarmen txikiagoak dira Gizarte Segurantzaren sistemak antzeko premiak ordaintzeko ezarrita dituen kontribuzio pentsioetarako ezarritako gutxienekoekin alderatuta, eta are txikiagoak Askotariko eraginetarako errenta adierazle publikoari (IPREM) edo Espainiako lanbide arteko gutxieneko soldatari dagozkien zenbatekoak (SMI) kontuan hartzen badira. Edonola ere, zenbateko txikiegia da, batez ere, Nafarroan dugun bizi-kalitatearen maila eta kontsumo prezioen indizea aintzat hartzen badira.\nGorte Nagusiek onartu duten moduan, SOVIko pentsioak gizarte babeserako sistemako baxuenak dira, egun oso zaharrak diren pertsonei eragiten diete eta behartasun egoera batera bultzatzen dituzte.\nOinarrizko premiei (oinarrizko soldata) erantzuteko zailtasunak dituzten taldeen edo, are gehiago, tratamendu bereziko premia duina zuten pentsiodunen (Espainiako lanbide arteko gutxieneko soldatara ez iristeagatik Gizarte Segurantzaren sistemako alarguntasun pentsioak jasotzen dituzten pertsonak) diru baliabideak "osatzeko" arauak barne hartu ditu Nafarroako Foru Komunitateak.\nHori dela eta, Nafarroako arartekoak Gizarte gaietarako kontseilariari iradoki dizkio, SOVIko pentsiodunak direla eta (egun, Nafarroan gutxi eta oso zaharrak dira), kontuan har dezala egoera hori eta talde horri zuzendutako diru laguntzaren bat emateko beharrezko neurriak, diru baliabideak oinarrizko gutxieneko batera heltzeko moduan osatzeko eta bizi-baldintza duinak izateko.


Uberan - Euskal Idazleen Elkartea - Poesia eta Pentsamendua jardunaldiak egingo dituzte hurrengo astean\nPoesia eta Pentsamendua jardunaldiak egingo dituzte hurrengo astean\nEkitaldi bana antolatu dute hurrengo astelehenean eta ostegunean, Poesia eta Pentsamendua zikloaren barruan. Albiste honetan bildu ditugu xehetasunak.\nPoesia eta Pentsamendua jaialdiaren berri zabaldu dute. Aurten, bi emanaldi eskainiko dituzte.\nLehena, astelehenean bertan, hilaren 14an, Viktoria Eugenia antzokian (Donostia). Poesia errezitala eskainiko dute, musikaz lagundurik, Maialen Berasategik, Karlos Linazasorok, Aurora Luquek, Peru Magdalenak eta Sihara Nuñok. Jon Makusok, berriz, biolin-soinuz jantziko du emanaldia. Gonbidapenak Victoria Eugeniako leihatilan eskatu eta jaso behar dira, errezitalaren egunean bertan, 17:00etatik aurrera.\nOstegunean, berriz, hilaren 17an, hitzaldia eta poesia-errezitala antolatu dituzte Txillida Lekun (Hernani). Hitzaldia Gotzon Arrizabalagak eskainiko du (Metafisikako irakaslea da EHUn), eta, jarraian, beren poemak irakurriko dituzte Leire Bilbaok eta Yolanda Castañok; Jon Makusok biolina joko du, eta Arrate Zubigarayk, berriz, klabea. Sarrerak hemen eskuratu daitezke, bost euroren truke.\nImanol Larrinagak egin du jardunaldien kartela.\nBalea Zuriaren ibilbidea\nPoesia eta Pentsamendua jardunaldiek badute loturarik Balea Zuria argitaletxearen jardunarekin, bertako kideak aritzen baitira antolatzaile-lanetan. Horren aitzakian, udaberrian argitaratu dituzten lanen errepaso bat egingo dugu hemen.\nMaialen Berasategik, adibidez, Eskuan beti zerbait poema-liburua kaleratu du, estreinakoa, DK poesia sariaren eskutik. Halaber, Maixa Zugastik beste poema-liburu bat kaleratu du berriki Balea Zurian: Hostoen hezurdura unatua. Bestalde, aurtengoak ez izanagatik, Balea Zuriaren eskutik argitaratu dituzte beren azken lanak Peru Magdalenak –Tantaka (2019)– eta Karlos Linazasorok –Lurra bere erro gorrira (2018).\nPoesiaz gainera, saiakera-bildumari ekin diote aurten, eta horren erakusgarri da Itzultzeko etorri naiz, Felipe Juaristiren saio literarioa. Itzulpenak ere kaleratzen dituzte; nabarmentzekoak dira, besteak beste, Saforen Poesia guztia (itzultzailea: Maite Lopez Las Heras) eta Charles Baudelaireren Gaitzaren loreak (itzultzailea, Patxi Apalategi).\nAzkenik, aipatu behar da antologiak ere apailatu dituztela: aurten, Bidea eta zauria. Sei poeta (2000-2019) kaleratu dute, Peru Magdalena, Jon Benito, Ione Gorostarzu, Iñigo Astiz, Hasier Larretxea eta Beatriz Chiviteren lanekin (Jon Kortazar eta Paloma Rodriguez-Miñambres arduratu dira edizio-lanaz); 2019an, aldiz, Lurra eta dardara. Zortzi ahots emakumezko eman zuten, Leire Bilbao, Itxaro Borda, Aintzane Galardi, Tere Irastortza, Amaia Iturbide, Amaia Lasa, Miren Agur Meabe eta Castillo Suarezen aleekin.


2011ko laugarren hiruhileko zabor, estolderia eta uraren tasen erreziboak ordaindu ahal dira | Bergarako Udala\n Helbideratutako erreziboak, baimendutako finantza erakundeetan eta zergapekoak agindutako kontu korrontean zordunduko dira 2012ko martxoaren 12an.\n Helbideratu gabeko erreziboak, ostera, zergapekoak adierazitako zerga-helbideetara bidaliko dira eta ondoko moduetako batean egin ahalko da ordainketa:\n-Udaletxeko diru-bilketa zerbitzuan, astelehenetik ostiralera, goizeko 7:30etatik 13:30etara, edota larunbatetan, goizeko 9:00etaik 13:00etara bitartean, legezko dirua edo Bergarako Udalaren aldeko txeke izenduna dela medio.\n-Baimendutako Finantza Erakundeetako bulegoetan, kutxazainetan edo Internet bidez, www.bergara.eus tarteko delarik. Udaletxetik bidalitako barra-kodedun erreziboa eduki behar da ordainketa modu horretan egiteko.\nBorondatezko diru-sarrera egiteko epea amaitu ondoren premiamenduzko prozedurari ekingo zaio ordaindu gabeko erreziboekin, eta errekarguak, berandutza interesak eta, hala balegokio kostuak gehituko zaizkio hasierako zenbatekoari.


Lan-Kide - Pyrenaeus\nJosé Mª Arizmendiarrieta. 1973ko Maiatza\nBizi-miñak eta bizi-bearrak erabili izan gaitu gizakiok aruntz eta onuntz ludia-zear gizaldietan. Jatorrizko sustarrik sakonenak ditugula uste dogun euskotarrok be Euskadin gagoz batez be gure bizi-min eta bizibearraren erantzuna ementxe izan dogulako ta daukaulako.\nOrixegaitik ditugu gure artean beste lurraldeetan jatorri sustarrak dituenak be ta ez gitxi gure artean, asko geurekotuta ta beste asko geurekatzea gura leukienak beste aldi batzuetan emengoak beste toki batzuetan bertakotzea gura izan ebenen antzera.\nOnetan orretan, zer da lurralde batzuetaruntz gizakiok zuzendu izan gaituana?. Geienetan ogibidea. Eta zer da ogibideak sortuarazo izan dituana? Izadia, bizi-giroa, gizakion trebetasuna, lana?. Izadiak berez emon izan didauskuzan egokitasun ta ogibideak lurralde bakoitzean bizi izan oi diranen beartasunak aseteko urriak izan oi dauskuzan egokitasun ta ogibideak lurralde bakoitzean bizi izan oi diranen beartasunak aseteko urriak izan oi dira.\nLanaren inguruan ta lanaren bidez alkarganatzen ta bizimodua gozagarritzen ikasi bear dogu\nIzadia bera baño askoz be garrantzitsuaga da Lana. Lana ta lanbideak dira errialdeak aurrera eroan oi dituan burbil ta ardatza. Aurrerapide geienen oñarria ta sustarra lana izan oi da ta Euskadi bera be bizigarritu dabena berton bizi izan geranon ta geranon lana da. Lanaren bidez bertokatu ta baita bertokoa geuretu be izan oi dogu gizakiok munduan gizaldien buruan. Guretarrak kanpora juan izan diranean, Iparamerikan ta baita Andaluzian be ta Kanpotarrak gure artera datozanean.\nLanaren inguruan ta lanaren bidez alkarganatzen ta bizimodua gozagarritzen ikasi bear dogu ta orixegaitik guk ezer baño estimagarriago daukagu lana.\nJ Mª Arizmendiarrieta, Lana - Trabajo - Travailler - Treball, Mondragón\n← Navarra celebra el Día de la Cooperación Europea con arte callejero\nOgibide ta askatasuna. →